text:
Eadar-theangachadh / Übersetzung
Re: Eadar-theangachadh / Übersetzung
Seo beatha aig Sabhal Mòr Ostaig: Aig 7 uairean bidh an neach-glèidhidh a' fosgladh nan dorsan fhad 's a tha na h-oileanaich fhathast nan cadal. Tha mu 60 oileanaich a' fuireach air àrainn na colaiste, cuid anns an t-seann togalach aig Àrainn Ostaig, agus an còrr aig Àrainn Chaluim Chille. 'S e a' Cheàrnag an togalach do dhaoine a tha ag iarraidh fois agus sàmhchair, agus 's ann anns an tùr a bhios pàrtaidhean a' dol cha mhòr gach oidhche. Tha cidsin anns gach làr den tùr agus bidh na h-oileanaich a' tighinn còmhla an sin airson cabadaich, seinn, òl agus mì-mhodh. Ach mar as trice cha bhi cus trioblaid ann.
Ma dh'èiricheas iad tràth gu leòr gheibh iad bracaist aig an t-seòmar-bhidhe anns a' phrìomh thogalach. Bidh luchd-obrach a' chidsin a' tòiseachadh aig 8 uairean, ag ullachadh bracaist agus a' dèanamh lòn. Gheibh na h-oileanaich brochan, cereal, tost, silidh, tì agus cofaidh. Aig an deireadh-sheachdain gheibh iad bracaist theth thradaiseanta le isbeanan, hama, pònairean, ugh, balgain-bhuachrach agus marag dhubh. Diluain gu Dihaoine tha bracaist ri faotainn bho leth uair an dèidh ochd gu cairteal an dèidh naoi, agus aig an deireadh-sheachdain bho dheich gu meadhan-là.
An uair sin thèid iad gu clasaichean. Bidh na h-oileanaich anns a' chùrsa comais a' dol gu Àrainn Ostaig, agus 's e Murchadh MacLeòid agus Alasdair Mac a' Mhaoirn a bhios gan teagasg. Tha luchd-teagaisg eile aca cuideachd airson chuspairean diofraichte. Bidh na h-oileanaich eile a' dèanamh tòrr dhiofar chuspairean agus gu tric bidh iad a' gluasad eadar an dà àrainn airson chlasaichean. Ged a tha tòrr chlasaichean aig na h-oileanaich sin is iad an fheadhainn sa chùrsa comais na h-oileanaich as trainge. 'S e obair chruaidh a th' ann an ionnsachadh cànain!
Thig an luchd-obrach eile a-steach aig 9 uairean agus bidh iad ag obair anns na h-oifisean aca. Tha cuid dhiubh san t-seann togalach, mar eisimpleir an oifs ionmhais agus am prionnsapal, agus cuid aig an togalach ùr. Tha lòn ri fhaotainn san t-seòmar-bhidhe bho leth uair an dèidh meadhan latha gu leth uair an dèidh uair. Gach latha bidh brot agus ceapairean ann agus biadh teth. Tha taghadh gu leòr ann, ach ma chuireas tu seachad bliadhnaichean aig an t-Sabhal, fàsaidh tu glè sgìth den bhiadh ged a tha e glè mhath an coimeas ri seòmraichean-bidhe aig oilthighean eile.
Bidh clasaichean a' ruith gu 4 uairean. Às dèidh sin tha ùine gu leòr ann airson obair dhachaigh a dhèanamh, aistean a sgrìobhadh, leughadh no pàrtaidhean a dhèanamh agus cabadaich. Bidh na h-oileanaich glic a' cumail a' dol sa Ghàidhlig, oir sin an aon dòigh a bhios iad ag ionnsachadh a' chànain gu ceart.
Bidh dinnear ri fhaotainn bho 5 gu cairteal gu sia agus tha an còmhnaidh taghadh de trì diofar seòrsaichean de bhiadh ann. Mar as trice 's e rudeigin le feòil, rudeigin le iasg agus rudeigin le glasraich a-mhàin a th' ann. Tha na h-oileanaich ag innse dhomh gu bheil an-còmhnaidh buntàta gu leòr ann. Gu mì-fhortanach do chuirp nan oileanach tha na mìlsean uabhasach mòr agus uabhasach blasta. Agus leis nach pàigh oileanaich airson an cuid bidhe, cha chuir fiù 's prìs stad orra.
Bidh tòrr a' tachairt air an oidhche. Gu tric bidh cuirmean-ciùil ann, bidh oileanaich a' cluich ball-coise, a' draibheadh dhan amar-snàimh, a' cluich ciùil no a' dol dhan taigh-sheinnse. Ach gu sònraichte aig deireadh an t-semesteir bidh na h-oileanaich glè thrang le measaidhean, taisbeanaidhean agus aistean. Anns an t-seachdain mu dheireadh bidh cèilidh mhòr a' tachairt anns an Talla Mhòr agus bidh a h-uile duine ann. Gu tric cha tig na h-oileanaich nas òige gus 11 feasgar, oir bidh iad a' faighinn deiseil le tòrr bhodca anns an tùr. An uair sin bidh iad a' dannsa agus a' seinn, a' sgreuchail agus ag èigheadh, toilichte gu bheil na deuchainnean seachad. Tha beatha shòisealta glè bheothail aig Sabhal Mòr Ostaig agus tha càirdeasan dhlùtha aig na h-oileanaich aig a' cholaiste.
Re: Eadar-theangachadh / Übersetzung
Was Neues für Euch:
Seo beatha aig Sabhal Mòr Ostaig: Aig 7 uairean bidh an neach-glèidhidh a' fosgladh nan dorsan fhad 's a tha na h-oileanaich fhathast nan cadal.
So ist ein Leben in SMO: Um 7 Uhr öffnet der Wachmann die Türen, währnd die Studenten noch schlafen.
Tha mu 60 oileanaich a' fuireach air àrainn na colaiste, cuid anns an t-seann togalach aig Àrainn Ostaig, agus an còrr aig Àrainn Chaluim Chille.
Über 60 Studenten wohnen auf dem Campus des College, ein Teil in dem alten Gebäude beim Ostaig Campus und der Rest beim Campus des Heiligen Columbus.
S e a' Cheàrnag an togalach do dhaoine a tha ag iarraidh fois agus sàmhchair, agus 's ann anns an tùr a bhios pàrtaidhean a' dol cha mhòr gach oidhche.
Es ist ein quadratisches Gebäude für Leute, die Ruhe und Stille wollen und es ist so, dass in dem Turm kaum noch Partys jede Nacht stattfinden.
Tha cidsin anns gach làr den tùr agus bidh na h-oileanaich a' tighinn còmhla an sin airson cabadaich, seinn, òl agus mì-mhodh.
Es gibt eine Küche in jedem Stockwerk von dem Turm und die Studenten kommen dort zusammen, um zu schwätzen, zu singen, zu trinken und Unfug zu treiben.
Ach mar as trice cha bhi cus trioblaid ann.
Aber meistens gibt es nicht zuviel Probleme.
Re: Eadar-theangachadh / Übersetzung
S e a' Cheàrnag an togalach do dhaoine a tha ag iarraidh fois agus sàmhchair, agus 's ann anns an tùr a bhios pàrtaidhean a' dol cha mhòr gach oidhche.
Es ist ein quadratisches Gebäude für Leute, die Ruhe und Stille wollen und es ist so, dass in dem Turm kaum noch Partys jede Nacht stattfinden.
und im Turm gibt es fast jede Nacht Partys
Re: Eadar-theangachadh / Übersetzung
Wenn sie früh genug aufstehen, bekommen sie im Speisesaal (Kantine) im ersten Gebäude Frühstück.
Bidh luchd-obrach a' chidsin a' tòiseachadh aig 8 uairean, ag ullachadh bracaist agus a' dèanamh lòn.
Die Angestellten der Küche beginnen um 8 Uhr das Frühstück aufzutischen und Essen zu machen.
Gheibh na h-oileanaich brochan, cereal, tost, silidh, tì agus cofaidh.
Die Studenten nehmen Haferbrei, Müsli, Toast, Marmelade, Tee und Kaffee.
Aig an deireadh-sheachdain gheibh iad bracaist theth thradaiseanta le isbeanan, hama, pònairean, ugh, balgain-bhuachrach agus marag dhubh.
Am Wochenende nehmen sie ein sehr tradionelles Frühstück ein mit Würsten, Speck, Bohnen, Ei, Pilzen und schottischer Blutwurst.
Diluain gu Dihaoine tha bracaist ri faotainn bho leth uair an dèidh ochd gu cairteal an dèidh naoi, agus aig an deireadh-sheachdain bho dheich gu meadhan-là.
Montags bis Freitag muss das Frühstück von halb neun bis viertel nach neun eingenommen werden , und am Wochenende von zehn bis Mittag ( Abair sògh !!!)
Nuair a bhios tu ag iarraidh àbhachd a thoirt do Dhia, dèan plana!!!
Re: Eadar-theangachadh / Übersetzung
Dann gehen sie zum Unterricht.
Bidh na h-oileanaich anns a' chùrsa comais a' dol gu Àrainn Ostaig, agus 's e Murchadh MacLeòid agus Alasdair Mac a' Mhaoirn a bhios gan teagasg.
Die Stundenten in dem Leistungskurs gehen zum Ostaig Campus und es sind Murdoch MacLeòid und Alasdair Mac a' Mhaoirn der sie unterrichtet.
Tha luchd-teagaisg eile aca cuideachd airson chuspairean diofraichte.
Es gibt auch andere Lehrer für unterschiedliche Themen.
Bidh na h-oileanaich eile a' dèanamh tòrr dhiofar chuspairean agus gu tric bidh iad a' gluasad eadar an dà àrainn airson chlasaichean.
Die anderen Stundenten machen eine Menge unterschiedlicher Kurse und ganz häufig bewegen sie sich zwischen zwei Campen für den Unterricht.
Ged a tha tòrr chlasaichean aig na h-oileanaich sin is iad an fheadhainn sa chùrsa comais na h-oileanaich as trainge.
Obwohl die Studenten dort eine Menge Unterricht haben ( und ), sind in einigen Leistungskursen die fleißigsten Studenten.
'S e obair chruaidh a th' ann an ionnsachadh cànain!
Es ist harte Arbeit, eine Sprache zu lernen !
Re: Eadar-theangachadh / Übersetzung
Ma dh'èiricheas iad tràth gu leòr gheibh iad bracaist aig an t-seòmar-bhidhe anns a' phrìomh thogalach.
Wenn sie früh genug aufstehen, bekommen sie im Speisesaal (Kantine) im ersten Gebäude Frühstück.
--> Hauptgebaeude
Bidh luchd-obrach a' chidsin a' tòiseachadh aig 8 uairean, ag ullachadh bracaist agus a' dèanamh lòn.
Die Angestellten der Küche beginnen um 8 Uhr das Frühstück aufzutischen und Essen zu machen.
--> das Fruehstueck zuzubereiten
Gheibh na h-oileanaich brochan, cereal, tost, silidh, tì agus cofaidh.
Die Studenten nehmen Haferbrei, Müsli, Toast, Marmelade, Tee und Kaffee.
--> bekommen
Aig an deireadh-sheachdain gheibh iad bracaist theth thradaiseanta le isbeanan, hama, pònairean, ugh, balgain-bhuachrach agus marag dhubh.
Am Wochenende nehmen sie ein sehr tradionelles Frühstück ein mit Würsten, Speck, Bohnen, Ei, Pilzen und schottischer Blutwurst.
--> bekommen sie ein heisses/warmes traditionelles Fruehstueck
Diluain gu Dihaoine tha bracaist ri faotainn bho leth uair an dèidh ochd gu cairteal an dèidh naoi, agus aig an deireadh-sheachdain bho dheich gu meadhan-là.
Montags bis Freitag muss das Frühstück von halb neun bis viertel nach neun eingenommen werden , und am Wochenende von zehn bis Mittag
--> gibt es...
Tha luchd-teagaisg eile aca cuideachd airson chuspairean diofraichte.
Es gibt auch andere Lehrer für unterschiedliche Themen.
--> Faecher
Ged a tha tòrr chlasaichean aig na h-oileanaich sin is iad an fheadhainn sa chùrsa comais na h-oileanaich as trainge.
Obwohl die Studenten dort eine Menge Unterricht haben ( und ), sind in einigen Leistungskursen die fleißigsten Studenten.
--> Obwohl diese Studenten viel Unterricht haben, sind es diejenigen vom Cùrsa Comais die am meisten zu tun haben.
Sgoinneil
Re: Eadar-theangachadh / Übersetzung
Die Angestellten kommen um 9 Uhr herein und arbeiten in ihren Büros.
Tha cuid dhiubh san t-seann togalach, mar eisimpleir an oifs ionmhais agus am prionnsapal, agus cuid aig an togalach ùr.
Einige von ihnen sind im alten Gebäude, z.B. die Buchhaltung und das Büro des Rektors, und andere sind im neuen Gebäude.
Tha lòn ri fhaotainn san t-seòmar-bhidhe bho leth uair an dèidh meadhan latha gu leth uair an dèidh uair.
Das Essen muss in der Kantine von halb eins bis halb zwei eingenommen werden.
Gach latha bidh brot agus ceapairean ann agus biadh teth.
Es gibt jeden Tag Suppe und Sandwiches und heißes Essen.
Tha taghadh gu leòr ann, ach ma chuireas tu seachad bliadhnaichean aig an t-Sabhal, fàsaidh tu glè sgìth den bhiadh ged a tha e glè mhath an coimeas ri seòmraichean-bidhe aig oilthighean eile.
Es gibt genug Auswahl, aber wenn du sieben Jahre an der SMO bist, wirst du des Essens sehr müde obwohl das Essen sehr gut ist im Vergleich mit den Kantinen anderer Universitäten.
Nuair a bhios tu ag iarraidh àbhachd a thoirt do Dhia, dèan plana!!!
Re: Eadar-theangachadh / Übersetzung
Der Unterricht rennt ( geht ) bis 4 Uhr.
Às dèidh sin tha ùine gu leòr ann airson obair dhachaigh a dhèanamh, aistean a sgrìobhadh, leughadh no pàrtaidhean a dhèanamh agus cabadaich.
Danach es genug Zeit, um Hausaufgaben zu machen, Essays zu schreiben, zu lesen oder Partys zu machen und zu schwätzen.
Bidh na h-oileanaich glic a' cumail a' dol sa Ghàidhlig, oir sin an aon dòigh a bhios iad ag ionnsachadh a' chànain gu ceart.
Die Studenten sind schlau, auf Gälisch weiterzumachen, denn auf diese Weise lernen sie die Sprache richtig.
Re: Eadar-theangachadh / Übersetzung
Tha lòn ri fhaotainn san t-seòmar-bhidhe bho leth uair an dèidh meadhan latha gu leth uair an dèidh uair.
Das Essen muss in der Kantine von halb eins bis halb zwei eingenommen werden.
--> MIttagessen gibt es ...
Bidh na h-oileanaich glic a' cumail a' dol sa Ghàidhlig, oir sin an aon dòigh a bhios iad ag ionnsachadh a' chànain gu ceart.
Die Studenten sind schlau, auf Gälisch weiterzumachen, denn auf diese Weise lernen sie die Sprache richtig.
--> Die schlauen Studenten
Aber da muss ich zugeben, dass ich das nicht ganz richtig geschrieben habe, es muesste "na h-oileanaich ghlice" (no glice gu tradaiseanta) Duilich.
Re: Eadar-theangachadh / Übersetzung
Ein Abendessen muss eingenommenn werden von 5 bis 17:45 und es gibt immer eine Auswahl von drei unterschiedlichen Essen.
Mar as trice 's e rudeigin le feòil, rudeigin le iasg agus rudeigin le glasraich a-mhàin a th' ann.
Meistens ist es etwas mit Fleisch, etwas mit Fisch und etwas mit nur Gemüse.
Tha na h-oileanaich ag innse dhomh gu bheil an-còmhnaidh buntàta gu leòr ann.
Die Studenten erzählen mir, dass es immer genug Kartoffeln gibt.
Gu mì-fhortanach do chuirp nan oileanach tha na mìlsean uabhasach mòr agus uabhasach blasta.
Unglücklicherweise für die Körper der Studenten sind die Nachtische schrecklich groß und unwahrscheinlich lecker.
Agus leis nach pàigh oileanaich airson an cuid bidhe, cha chuir fiù 's prìs stad orra.
Und da Studenten für den Teil des Essens nicht bezahlen, hält sie sogar der (ein) Preis nicht ab.
Re: Eadar-theangachadh / Übersetzung
Es ist jede Menge los abends. Oft gibt es Konzerte, die Studenten spielen Fußball, fahren zum Schwimmbad, machen Musik oder gehen in die Kneipe.
Ach gu sònraichte aig deireadh an t-semesteir bidh na h-oileanaich glè thrang le measaidhean, taisbeanaidhean agus aistean.
Aber besonders gegen Semesterende sind die Studenten sehr beschäftigt mit Prüfungen, Präsentationen und Aufsätzen.
Anns an t-seachdain mu dheireadh bidh cèilidh mhòr a' tachairt anns an Talla Mhòr agus bidh a h-uile duine ann.
In der letzten Woche findet eine großer Cèilidh in der Großen Halle statt, und alle sind da.
Gu tric cha tig na h-oileanaich nas òige gus 11 feasgar, oir bidh iad a' faighinn deiseil le tòrr bhodca anns an tùr.
Die jüngeren Studenten kommen oft nicht vor 23.00 Uhr, denn sie besaufen sich (leer machen? sich fertig machen? chan eil mi làn chinnteach) mit dem ganzen Wodga.
An uair sin bidh iad a' dannsa agus a' seinn, a' sgreuchail agus ag èigheadh, toilichte gu bheil na deuchainnean seachad.
Dann tanzen und singen sie, sie kreischen und schreien, glücklich dass die Prüfungen rum sind.
Tha beatha shòisealta glè bheothail aig Sabhal Mòr Ostaig agus tha càirdeasan dhlùtha aig na h-oileanaich aig a' cholaiste.
Das soziale Leben ist sehr lebendig auf Sabhal Mòr Ostaig und die Studenten haben hier immer Freunde auf dem College.
Re: Eadar-theangachadh / Übersetzung
Bidh dinnear ri fhaotainn bho 5 gu cairteal gu sia agus tha an còmhnaidh taghadh de trì diofar seòrsaichean de bhiadh ann.
--> von 5 bis viertel vor 6 gibt es Abendessen
Agus leis nach pàigh oileanaich airson an cuid bidhe, cha chuir fiù 's prìs stad orra.
Und da Studenten für den Teil des Essens nicht bezahlen, hält sie sogar der (ein) Preis nicht ab.
--> Und da die Studenten fuer ihr Essen nicht bezahlen...
Gu tric cha tig na h-oileanaich nas òige gus 11 feasgar, oir bidh iad a' faighinn deiseil le tòrr bhodca anns an tùr.
Die jüngeren Studenten kommen oft nicht vor 23.00 Uhr, denn sie besaufen sich (leer machen? sich fertig machen? chan eil mi làn chinnteach) mit dem ganzen Wodga.
--> bereiten sich im Turm mit viel Wodka vor.
Tha beatha shòisealta glè bheothail aig Sabhal Mòr Ostaig agus tha càirdeasan dhlùtha aig na h-oileanaich aig a' cholaiste.
Das soziale Leben ist sehr lebendig auf Sabhal Mòr Ostaig und die Studenten haben hier immer Freunde auf dem College.
--> die Studenten am College haben enge Freundschaften.
Is math a rinn sibh. Tha seo a' còrdadh rium gu mòr. Sgrìobhaidh mi tuilleadh a dh'aithghearr.
Slèite
Re: Eadar-theangachadh / Übersetzung
A bheil beachdan agaibh?
Re: Eadar-theangachadh / Übersetzung
Chan e Albannach a th’ annam agus chan eil fhios agam dè tha daoine a’ dèanamh gu tradaiseanta. Ach tha mi a’ faicinn agus a’ cluinntinn tòrr rudan inntinneach an seo. Ma tha dad sam bith gu tur ceàrr, is cinnteach gun cum Iseabail ceart mi. Ged nach eil aidbheint ann mar a tha againn sa Ghearmailt, thòisich seòrsa de dh’aidbheint aig deireadh an Lùnastail. Chunnacas teòclaid na Nollaige, leithid fèidh agus bodaich na Nollaige anns na bùithtean agus bha sgeadachadh air tòrr diofar rudan. Tha sgeadachadh Nollaige a-nis air cèicean, cnòthan, suiteis agus fiù ’s hama, sabhsaichean agus cearc. Mar is gum feum iad innse don luchd-ceannachd gum biodh na rudan sin snog airson dìnnear na Nollaige.
Chaidh craobhan na Nollaige a chur suas bho dheireadh na Samhna. Sa chumantas ’s e craobhan plastaig de 1 meatair de dh’àirde a th’ annta. Bidh iad air an sgeadachadh le soillsean agus bàlaichean plastaig de tòrr dhiofar dhathan, gorm, buidhe, dearg, geal agus uaine, uile còmhla. Agus an rud as cudromaiche: Ma tha pìos glas (uaine) den chraoibh fhathast ri fhaicinn, chan eil sgeadachadh gu leòr oirre! A bharrachd air sin tha e riatanach gun cuirear streath de sholais dealanach sa chraoibh cuideachd. Mar as dathaich ’s ann nas fheàrr agus ma bhios iad a’ dol air agus dheth agus a’ gluasad mar a bhiodh ann an diosgo, bidh sin fiù ’s nas fheàrr.
Tha mi a’ cluinntinn gun cuir daoine na craobhan aca suas anns an taigh timcheall air an 13s latha den Dùbhlachd. Tha 12 làithean de Nollaig ann agus tòisichidh iad air an latha sin. Sin uile de dh’fhiosrachadh a th’ agam air. Tha òran ann a tha ag innse mu na 12 làithean sin. Rudeigin mu chearc-thomain agus craobh-pheura. Tha mi a’ tuigsinn cuideachd gun cuir daoine na tiodhlacan fon chraoibh cho luath ’s a tha iad aca. Agus mar sin bidh barrachd is barrachd a’ tighinn rè na miosa. Sin na tiodhlacan bhon teaghlach. Gu nàdarra thig an tiodhlac bho bhodach na Nollaige air latha na Nollaig fhèin.
Chan eil fhios agam co ris a tha cùisean coltach sa Ghearmailt sna làithean seo, ach an seo cha bhruidhinn duine sam bith mi Ìosa Chrìosd a rugadh aig an Nollaig. Chan eil mise fiù ’s a’ creidsinn ann an Ìosa Chrìosd, ach a dh’aindeoin sin tha mi den bheachd gur ann ma dheidhinn-san a tha Nollaig, chan ann mu bhodach na Nollaige. Co-dhiù, cha chluinnear facal ma dheidhinn an seo san Dùbhlachd ged a tha tòrr dhaoine an seo a’ dol dhan eaglais gach seachdain.
Oh, cha tuirt mi seo dhuibh: Tha mi a’ cluinntinn nach robh e idir cumanta Nollaig a chomharrachadh air a’ Ghàidhealtachd gu, is dòcha, 30 bliadhna air ais. Thuirt cuideigin rium “Thuirt mo sheanmhair nach eil e sgrìobhte sa Bhìoball gun robh Ìosa a’ comharrachadh a cho-là-breith, mar sin cha dèan sinne e”, agus bha iad an-còmhnaidh ag obair air làithean na Nollaige, mar gum b’ e làithean gu tur àbhaisteach a bh’ annta. Co-dhiù, an-diugh bidh Nollaig anns a h-uile teaghlach, cha mhòr.
Cha tachair dad sam bith air oidhche na Nollaige, mar a thachras anns a’ Ghearmailt. Ach bidh an teaghlach a’ fosgladh nan tiodhlacan aca air madainn Latha na Nollaige. Chan eil fhios agam dè nì iad fad an latha (ach chan eil fhios agam dè nì daoine sa Ghearmailt fad an latha), ach bidh dìnnear mhòr ann mu 3 no 4 uairean feasgar. Mar as trice ’s e cearc Fhrangach, càl dearg, buinneagan agus buntàta ròsta a th’ ann. Ach nì daoine rudan eile cuideachd, agus gu tradaiseanta, b’ e gèadh a bh’ ann. Mar mhìlsean gheibhear seòrsa de chèic bhlàth le tòrr branndaidh na bhroinn, raosaidean agus measan eile, tha mi a’ smaoineachadh, agus thèid a losgadh le deoch làidir air choireigin. Gheibhear reòiteag no uachdar leis. Gheibh gach duine cnacair na Nollaige. ’S e rud pàipeir a th’ ann a tha a’ coimhead mar bhonbon mòr. Feumaidh dithis tarraing air na cinn (aon duine air gach ceann) agus an uair sin nì e fuaim agus fosglaidh e. Tha rudan gu tur gun fheum na bhroinn: ad pàipeir a dh’fheumar cur air a cheann, fealla-dhà gòrach, geama no rudeigin eile beag agus uaireannan striopan fada de phàipear dathte. Tha e rud beag coltach ri carnabhal anns a’ Ghearmailt. Tha mi a’ smaoineachadh gur e an rud as cudromaiche gum bi tòrr dibhe làidire ri faighinn agus gum bi a h-uile duine fo mhisg. Nuair a thig an t-acras air daoine a-rithist gheibhear cèic Nollaig a tha loma làn mheasan tioram agus tha marzipan agus tòrr siùcair air a’ bhàrr.
An ath latha, bidh a h-uile duine san leabaidh le ceann daoraich. Chan eil mi idir cinnteach. Is cinnteach ge-tà gu bheil gach teaghlach diofraichte. Is dòcha gun tèid daoine air sgrìob dhan tràigh no gum bi cuid a’ coimhead air filmichean. Bidh cuid a’ dol dhan eaglais…. Is dòcha gum biodh e snog rudan a chluinntinn bho na h-Albannaich againn an seo.
Re: Eadar-theangachadh / Übersetzung
Weihnachten in Schottland
Chan e Albannach a th’ annam agus chan eil fhios agam dè tha daoine a’ dèanamh gu tradaiseanta.
Ich bin keine Schottin und ich weiß nicht, wie die Leute es traditionell machen.
Ach tha mi a’ faicinn agus a’ cluinntinn tòrr rudan inntinneach an seo.
Aber ich habe viele interessante Dinge hier gesehen und gehört.
Ma tha dad sam bith gu tur ceàrr, is cinnteach gun cum Iseabail ceart mi.
Wenn ich völlig falsch bin, ist es sicher, dass Isbeal mich korrigieren wird.
Ged nach eil aidbheint ann mar a tha againn sa Ghearmailt, thòisich seòrsa de dh’aidbheint aig deireadh an Lùnastail.
Obwohl es keinen Advent (hier) gibt, wie bei uns in Deutschland, beginnt eine Art Advent Ende August (?)
Nuair a bhios tu ag iarraidh àbhachd a thoirt do Dhia, dèan plana!!!
Zurück zu „Halb Gälisch, Halb Deutsch“
Wer ist online?
Mitglieder in diesem Forum: 0 Mitglieder und 2 Gäste


c: text/html

text:
Coiseachd
'S e coiseachd an cur-seachad a-muigh as motha a tha a' còrdadh ri daoine ann an Alba. Tha còrr air trì chairteal (78%) de thadhail a-muigh gan dèanamh air chois. Cha leig thu leas a bhith a-muigh fad an latha. Carson nach gabh thu cuairt bheag san sgìre agad fhèin; tha e iongantach na lorgas tu taobh a-stagh dà mhìle bhod stairsich fhèin. Dhan fheadhainn aig a bheil barrachd ùine is spionnadh, tha coiseachd na fhìor dheagh dhòigh air pàirtean ùra ann an Alba a lorg.
Coisich gu slàinte!
Tha coiseachd na dheagh dhòigh air fois a ghabhail, spionnadh às ùr fhaighinn agus air do shlàinte a leasachadh. Cuiridh dìreach 30 mionaid a choiseachd còig làithean san t-seachdain ris an stiùireadh eacarsaich a tha an riaghaltas a' moladh, agus tha coiseachd na eacarsaich a gheibh, cha mhòr a h-uile neach, air a dhèanamh, bho bhith a' coiseachd air ceuman faisg air an dachaigh gu cuairtearachd shocair nach eil a' feumachadh aodach sònraichte no uidheam. Gabh ballrachd ann am Buidheann Slàinte Coiseachd no rannsaich Slighean Coiseachd Visitscotland agus tagh slighe a tha freagarrach dhut. Cuimhnich gu bheil e cudromach a bhith deiseil airson sìde, an talamh fod chois agus meanbh-chuileagan na h-Alba!
Coisich còmhla ri daoine eile
Mur eil thu eòlach air coiseachd agus airson daoine ùr a choinneachadh no pàirtean ùra de dh'Alba a rannsachadh carson nach fheuch thu Coiseachd iùilichte no nach tèid thu ann am Buidheann Fàrsanach na h-Alba ? Ge bith dè cho eòlach 's a tha thu cuimhnich gu cùm thu ri Còd Slighean Dùthchail na h-Alba .
Last updated on Thursday 3rd January 2013 at 11:05 AM. Cliog an seo airson beachd a thoirt air an duilleag seo

robotstxt: allowed

filter: keep


text:
Seirbheisean adhair ùra do Thiriodh
Tòisichidh seirbheisean adhair ùra eadar Glaschu agus Tiriodh air an t-Samhradh an dèidh do chomhairle choimhearsnachd an eilein cuideam a chur air Riaghaltas na h-Alba.
Thuirt Ministear na Còmhdhail, Derek MacAoidh, gun tòisich na seirbheisean ùra air a' chiad là den Iuchar.
Bha dragh ann gun robh an t-iarrtas ro mhòr airson na seirbheis a bh' ann.
Chuir Dòmhnall Caimbeul bho Chomhairle Choimhearsnachd Thiriodh fàilte air an naidheachd is e a' bruidhinn air Aithris na Maidne.
Bha e ag ràdh gur e an leasachadh as motha ann an Tiriodh airson 20 bliadhna.
Thuirt e: "Bidh dà thuras gach taobh à Glaschu ann a h-uile là tron t-seachdain agus nì sin gnothaichean tòrr nas fhasa agus fosglaidh e an doras do thòrr leasachaidhean eile."


text:
Tha prògram farsaing ràitheil aig Ionad Sgeulachdas na h-Alba (The Scottish Storytelling Centre) le sgeulachdas beò, dealbhan-cluich, ceòl, taisbeanaidhean, tachartasan-teaghlach bùthan-obrach agus fèisean. Tha dà prìomh fhèis againn – TradFest, fèis de na h-ealainean tradiseanta as t-Earrach, agus Fèis Sgeulachdan Eadar-Nàiseanta na h-Alba san Damhair. Thig an Edinburgh Festival Fringe a seo cuideachd san Lùnastal, a bharrachd air iomadh phròiseact inntinneach eile. ’S e àite air leth a th’ anns an Ionad airson coinneamhan fhoirmeil agus coinneachaidhean mi-fhoirmeil, far am faodar dualchas beartach na h-Alba a’ bhlasadh. Anns a’ Chèarnag Sgeulachdais (Storytelling Court) chithear balla eadar-obrachail a chòrdas ri clann (agus inbhich!). Feuch an an lorg thu Greyfriars Bobby; faigh greim air an losgann; coinnich ri Nessie, an Gruffalo is Wee Willie Winkie; agus ionnsaich mu sgeulachd no dhà à Alba. Air taobh eile an t-seòmair faodar èisdeachd ri earrannan bhon sgeulaiche as cliùitiche a-riamh bh’ aig Dùn Èideann – Robert Louis Stevenson. A bharrachd air sin, tha taisbeanadh an- asgaidh an còmhnaidh ann. Inns’ an sgeulachd agaibh fhèin anns a’ chafé le cèicean blasta agus cofaidh air leth. Lorgaibh nead an dràgon a-measg nan leabhraichean anns na ‘luckenbooths’ ann an seann taigh John Knox. Tha an taigh cheangailte ris an Ionad, a’ chruthaicheas àite air leth far a bheil nua-dhealbhachadh air a’ measgachadh le ailtireachd meadhan-aoiseil. Deànaibh rannsachadh san taigh-tasgaidh gus a bharrachd fhaighinn a-mach mun àm connspaideach seo ann an eachdraidh na h-Alba. ’S e prìomh-oifis lìon-obrach nan sgeulachdan a th’ anns an Ionad cuideachd. Tha an lìon-obrach a’ tairgse inntrigeadh às-dùnach a thaobh tachartasan leasachaidh, lasachadh-phrìs air bùthan-obrach cuide ri taic proifeasanta air fèin-leasachadh san dreuchd, dhan bhallrachd aca.
Nach rach sibh gu duilleag tachartasan an Ionad, gus rannsachadh a dhèanamh air na tachrtasan agus ticeadan iarraidh. (tha an duilleag anns a’ Bheurla)
Cuiribh ur n-ainm is ur post-d air an liosta gus litirean-naidheachd fhaighinn a dh’ innseas dhuibh na tha dol aig an Ionad. (Tha na litirean-naidheachd sa Bheurla)
Tha còrr is 100 sgeulaichean proifeasanta againn anns an leabhar-seòlaidh a gheibhear airson tachartas sam bith. Faodar sgeulaiche a’ lorg a-rèir an àite às a bheil iad, neo dè na h-aoisean leis an bheil iad a’ dèiligeadh. Ma tha barrachd fiosrachadh a dhìth oirbh, nach cuir sibh post-d gu Davide (ann an Beurla a-mhàin).


text:
SUAIN NAN TRÌ LATHA
£9.99
Niall O'Gallagher - an leabhar ùr.
AN LEABHAR
Cluinnear mac-talla nan dàn dìreach anns an dàrna leabhar den bhàrdachd aig Niall O’Gallagher. Uair eile, tha dàin-ghràidh aig cridhe a’ chruinneachaidh, co-dhiù eadar leannain neo eadar athair ùr agus a mhac. Gluaisidh na dàin bhon òg-mhadainn tro bhruthainn an fheasgair gu marbh na h-oidhche fo shoillse nan reultan. Coltach ris na measan a nochdas tron leabhar, tha na dàin seo taitneach, brìoghmhor, uaireannan searbh, ach le blas a mhaireas.
64d, ISBN 978900901857, pàipear, 2016


text:
- TIOTAL
- Meòrachan mu "Ionnsaighean Leigeil Mhèinnean air Calaidhean
- EXTERNAL ID
- Z_GB1741_D592_7_11
- ÀITE
- Inbhir Theòrsa
- SIORRACHD/PARRAIST
- GALLAIBH: Inbhir Theòrsa
- DEIT
- 17 An Giblean 1941
- LINN
- 1940an
- NEACH-FIOSRACHAIDH
- Ionad Tasglainn Ghallaibh
- AITHNEACHADH MAOINE
- 6103
- KEYWORDS
- cabhlach rìoghail
mèinnean magnaiteach
a' cur mhèinnean
freiceadan na dùthcha
dara cogadh
an cogadh ann am Breatainn
an cogadh aig baile
Litir bhon Oifigear an Comannd, An Cabhlach Rìoghail, Inbhir Theòrsa, do Fhreiceadan na Dùthcha a thaobh Mhèinnean Magnaiteach a chaidh a chur le itealan an nàmhaid. Bha iad air an dealbhachadh airson a thuiteam ann an slighean seòlaidh caol gus luing a mhilleadh no a sgrios.
Chuir an t-Oifigear an Comannd am meòrachan gus am biodh stiùireadh aig Freiceadan na Dùthcha gum bu chòir dhaibh a bhith a' lorg nithean às a bheil amharas a dh'fhaodadh a bhith nam mèinnean magnaiteach. Bha aig Freiceadan na Dùthcha ri àite nam nithean amharasach a chlàradh agus ris an fhiosrachadh seo a thoirt don oifis aige


text:
Celtic Lyrics Corner > Artists & Groups > Mary Jane Lamond > Òrain Ghàidhlig > Cead Deireannach Nam Beann
Lyrics:
Bha mi 'n dé Beinn Dòrain
'S 'na còir cha robh mi aineolach
Chunna' mi na gleanntan
'S na beanntaichean a b'aithne dhomh
B'e sin an sealladh éibhinn
Bhith 'g imeachd air na sléibhtean
Nuair bhiodh a'ghrian ag éirigh
'S a bhiodh na féidh a' langanaich
'S aobhach a' ghreigh uallach
Nuair ghluaiseadh iad gu faramach
'S na h-éildean air an fhuaran
Bu chuannar na laoigh bhallach ann
Na maoislichean 's na ruadhbhuic
Na coilich dhubha's ruadha
'S e 'n cèol bu bhinne chualas
Nuair chluinnt' am fuaim 's a' chamhanaich
'S togarrach a dh'fhalbhainn
Gu sealgaireachd nam bealaichean
Dol mach a dhìreadh garbhlaich
'S gum b'anmoch tighinn gu baile mi
An t-uisge glan 's am fàile
Th'air mullach nam beann àrda
Chuidich e gu fàs mi
'S e rinn domh slàint' is fallaineachd
Bha mi 'n dé 'san aonach
'S bha smaointean mór air m' aire-sa
Nach robh 'n luchd-gaoil a b'àbhaist
Bhith siubhal fàsaich mar rium ann
'S a' bheinn as beag a shaoil mi
Gun deanadh ise caochladh
On tha i nis fo chaoraibh
'S ann thug an saoghal car asam
'Nuair sheall mi air gach taobh dhìom
Chan fhaodainn gun bhith smalanach
On theirig coill is fraoch ann
'S na daoine bh'ann nach mhaireann iad
Chan eil fiadh r'a shealg ann
Chan eil eun no earb ann
Am beagan nach eil marbh dhiubh
'S e rinn iad falbh gu baileach as
Mo shoraidh leis na frìthean
O 's mìorbhailteach na beannan iad
Le biolair uaine 's fìoruisg
Deoch uasal rìomhach cheanalta
Na blàran a tha prìseil
'S na fàsaichean tha lìonmhor
O 's àit a leig mi dhìom iad
Gu bràth mo mhìle beannachd leotha


text:
- TIOTAL
- Eilean Thorasdail on Àirigh, Bad a' Chròtha
- EXTERNAL ID
- GAIRLOCHM_051
- ÀITE
- Bad a' Chròtha
- SGÌRE
- Geàrrloch
- SIORRACHD/PARRAIST
- ROS: Geàrrloch
- NEACH-FIOSRACHAIDH
- Taigh-tasgaidh Dualchas Gheàrrloch
- AITHNEACHADH MAOINE
- 5052
- KEYWORDS
- iasgach
gnìomhachas an iasgaich
Sealladh air Eilean Thorasdail on Àirigh aig Bad a' Chròtha.
B' ann air Eilean Thorasdail, còmhla ri Eilean Tioram, a bha dà stèisean san sgìre airson trosg a chiùradh, far an tigeadh an t-iasg a-steach à Geàrrloch, agus o na coimhearsnachdan mun cuairt, airson a thiormachadh.
'S fhada bho chlaon gnìomhachas iasgach an truisg, ach tha giomaich, crùbagan agus muasgain-chaola fhathast gan cur air tìr sa bhaile, air an rathad gu margaidhean gu deas no san Roinn Eòrpa. Tha an deagh acarsaid cuideachd a' tàladh bhàtaichean spòrs.
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Gairloch Heritage Museum


text:
- TIOTAL
- Uaireigin Oisean a' Cheimigeir' / 'Chemist's Corner', Caol Loch Aillse
- EXTERNAL ID
- HCD01232_AT
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- DEIT
- 2008
- LINN
- 2000an
- CRUTHADAIR
- Andrew Taylor
- NEACH-FIOSRACHAIDH
- Am Baile
- AITHNEACHADH MAOINE
- 12800
- KEYWORDS
- bùthan-chungaidhean
bailtean
togalaich
sràidean
San dealbh seo chithear an t-oisean far am b' àbhaist bùth ceimigeir Dhonnchaidh Mhic a' Phearsain seasamh, ri taobh far a bheil bùth Chloimhe Chaol Loch Aillse an-diugh.
Dh'fhosgail Donnchadh Mac a' Phearsain a' bhùth chungadaireachd aige nuair a chaidh e a Chaol Loch Aillse ann an 1912. Bha e far an robh Prìomh Shràid is Rathad an Stèisein a' coinneachadh, far an robh mòran luchd-turais air ais is air adhart on stèisean is an laimrig far an robh an aiseag a' dol dhan Eilean Sgitheanach. A bharrachd air stuthan leigheis, bha stuthan camara anns a' bhùth aige cuideachd, seach gun robh Mac a' Phearsain dèidheil air togail dhealbhan. Bha cuid de na dealbhan aige fhèin ann an uinneagan na bùtha, còmhla ri sanasan airson stuthan Kodak. 'S e seòrsa de dh'oifis-turasachd a bh' anns a'bhùth cuideachd, oir bha Mac a' Phearsain a' reic mhapaichean, cuimhneachain is an Leabhar-iùil Pòcaid ainmeil aige, anns an robh a h-uile sgath fiosrachaidh a dh'fheumadh neach-siubhail. Tha sanas airson an Leabhar-iùil anns an uinneig air an taobh chlì dhen bhùth anns an dealbh seo


text:
- TIOTAL
- Malaig, le sealladh chun an Eilean Sgitheanach
- EXTERNAL ID
- REPH_QZP40_CARD_0047_JG
- ÀITE
- Malaig
- SGÌRE
- Loch Abar
- SIORRACHD/PARRAIST
- INBHIR NIS: Gleann Eilg
- DEIT
- 17 An Lùnastal 2008
- LINN
- 2000an
- CRUTHADAIR
- Jamie Gaukroger
- NEACH-FIOSRACHAIDH
- Jamie Gaukroger
- AITHNEACHADH MAOINE
- 38993
- KEYWORDS
- taighean-òsta
iasgach
rèile
aiseagan
Tha an dealbh seo a' sealltainn Malaig, le sealladh chun an Eilein Sgitheanaich.
'S e an "Station Hotel" a thogadh eadar 1898 agus 1900 a th' anns an togalach mhòr air an taobh dheas. Mhilleadh an taigh-òsta ann an teine anns na 1920an agus chaidh ath-thogail mar am "West Highland Hotel".
Tha Malaig air rubha aig ceann an iar-thuath Mòrair, a' sealltainn tarsainn Caolas Shlèite dhan Eilean Sgitheanach. Anns an 19mh linn, 's e baile beag croiteareachd is iasgaich a bh' ann, le taighean-dubha a thogadh fo ùghdarras Tighearna Lòbhait ri linn gaiseadh a' bhuntàta. Thog e cuideachd cidhe agus stòr salainn, agus rè ùine dh'fhàs iasgach na bu chudromaiche.
Dh'fhosgail an rèile ann an 1901, agus dh'fhàs Malaig na cala trang do na bàtaichean a bhiodh ag iasgach torradh a' Chuain Sgìth, agus na port do bhàtaichean-smùide làn de luchd-turais.
'S e Malaig fhathast am prìomh phort-iasgaich air a' chosta an iar eadar an t-Oban agus Ulapul, ged is e maoraich as motha a bhithear a' glacadh an àite sgadain. Tha loighne-rèil taobh an iar na Gàidhealtachd a' tighinn gu ceann an-seo, agus bithidh aiseagan a' falbh o thìr-mòr do na h-eileanan


text:
Oidhirp bann-leathainn dùthchail a leasachadh
Thèid cha mhòr £18m a chosg air seirbheisean bann-leathainn ann an sgìrean dùthchail na h-Alba a leasachadh.
Tha seo mar phàirt de £440m a thèid a chur an sàs ann am bann-leathainn fìor-luath air feadh na Rìoghachd Aonaichte.
Thàinig an t-airgead bho shàbhalaidhean a chaidh a dhèanamh agus cuideachd bho airgead a thill BT mar phàirt de sgeama bann-leathainn Riaghaltas Westminster.
Tha dragh air cuid ge-tà nach toir an sgeama buannachd dhan fheadhainn aig a bheil an t-seirbheis as miosa.
Ann an 2010 dh'aontaich Riaghaltas na RA airgead a thoirt do BhT gus bann-leathainn fìor luath fhaighinn chun nan sgìrean as iomallaiche.
Mar phàirt den àonta, nan ceannaicheadh 20% de dhachannan anns na sgìrean sin bann-leathainn fìor luath, dh'fheumadh BT pàirt den subsadaidh a phàigheadh air ais.
Air feadh Alba fhuair 26.30% de dhachannan an t-seirbheis, a ciallachadh gun deach £17,843,000 a phàigheadh air ais do Roinn a' Chultair, nam Meadhanan agus an Spòrs.
Buannachd
Thuirt Rùnaire a' Chultair, Karen Bradley, gur iad an fheadhainn aig nach eil an t-seirbheis an-dràsda a gheibh am buannachd bho na chaidh ainmeachadh an diugh.
"Tha e a ciallachadh ann an Alba gu bheil 670,000 dachaigh aig a bheil bann-leathainn nas luaithe mar thoradh air an obair a tha sinn air a dhèanamh agus a-niste gheibh barrachd an t-seirbheis," thuirt i.
Thuirt Rùnaire an h-Eaconomaidh Dùthchail, Fearghas Ewing, gu bheil Riaghaltas na h-Alba air a bhith ag obair airson ùine a-niste gus seirbheis fìor luath fhaighinn gu gach coimhearsnachad ann an Alba a dh'aindeoin nach eil Riaghaltas Westminster air gu leòr a dhèanamh san roinn.
"Tha sinn mar-thà air £410m a chur an sàs ann an sgeama gus bann-leathainn fibre a leudachadh gu 95% de dhachannan ro dheireadh na h-ath bhliadhna.
"Tha Riaghaltas na h-Alba cuideachd ag amas air bann-leathainn fìor luath a sgaoileadh air feadh 100% de dh' Alba mus tig a' phàrlamaid-sa gu crìch ann an 2021," thuirt e.


text:
LEARNGAELIC WITH AN LÀ LEARNGAELIC LEIS AN LÀ
- Gaelic text Teacsa Gàidhlig
- English text Teacsa Beurla
- Gaelic & English text Teacsa Gàidhlig & Beurla
- Vocabulary Briathrachas
Teachdaireachd ann am botal (18/01/2017)
[Angela NicIlleathain – Preseantair] Uill 's iomadh duine a tha air a bhith ris a' chleas - a' cur teachdaireachd ann am botal - ga thilgeil dhan mhuir le dòchas gun tèid a thogail le cuideigin, am badeigin, an ceann-ùine. Sin a rinn prògram telebhisean saidheans ann an Innis Tìle bho chionn bliadhna. Nise cha b' e cleas a bha seo, ge-tà, ach oidhirp sealltainn na tha tachairt le sgudal a bha ga thilgeil dhan mhuir. Agus sheall an uidheamachd GPS a bha ceangailte ris a' bhotal seo gu bheil e a' dol astar gu math fada. Chaidh am botal seachad air a' Ghraonlainn agus air Canada, mus tàinig e air tìr ann an Tiriodh. Tha Seonaidh MacCoinnich ag aithris.
[Seonaidh MacCoinnich – Neach-aithris] Leis an eilean fosgailte dhan Chuan Shiar, tha iomadh rud a’ nochdadh air cladaichean Thiriodh gach bliadhna. San Fhaoilleach an-uiridh chuir luchd-saidheans, ann an com-pàirt le prògram telebhisein, dà bhotal sa mhuir far costa Innis Tìle.
[Ævar Þór Benediktsson] Kind of two ideas. One - I just wanted to see if it would be available to track messages in a bottle because many kids have tried throwing bottles with messages in them into the sea and some of them never reach shore again and I wanted to see where they would go – that’s one reason. And the other reason is that I wanted to show kids that if you throw something in the sea, like garbage or just anything, it doesn’t disappear, it goes on a trip and it ends up somewhere. So we have to be very careful what we do.
[Seonaidh MacCoinnich – Neach-aithris] Agus an-dè, thàinig am botal sònraichte air tìr, aig Mìodar air iar-thuath Eilean Thiriodh.
[Rhoda Meek] Seo ma-thà am botal agam. Chan e botal a th’ ann, gu fìrinneach ach tha botal na bhroinn agus ma ghabhas sinn sùil an seo chì thu ‘s dòcha an teachdaireachd: ‘Message in a bottle. Scientific project.’ Càil a dh’ fhios am dè nì mi leis a-nise ach thèid sinn dhachaigh agus feuchaidh mi ri grèim fhaighinn air na daoine.
[Seonaidh MacCoinnich – Neach-aithris] Bha dùil aig an luchd-saidheans gum biodh am botal air Nirribhidh a ruighinn ach thug e slighe diofraichte. Dè am fiosrachadh eile a gheibh iad bhon bhotal?
[Ævar Þór Benediktsson] GPS trackers that are put into bottles are usually used, they are used for example when they are tracking birds and bird movements. Now that we’ve seen that you can use this for all sorts of projects.
[Seonaidh MacCoinnich – Neach-aithris] A-nis feumaidh Rhoda foil meatailt a chur timcheall a’ bhotail agus a chur sa phost air ais gu Innis Tìle. Is cinnteach nach toir e bliadhna airson na cuairt dhachaigh ge-tà. Seonaidh MacCoinnich, BBC An Là.
Message in a bottle
[Angela MacLean – Presenter] Many people have put a message in a bottle and thrown it in the sea, in the hope that somebody, somewhere at some point will find it. That’s what a scientific TV programme in Iceland did a year ago. This wasn’t just for fun though, it was an attempt to show what happens to rubbish that is thrown into the sea. And the GPS tracking system on this bottle shows that it’s travelled quite a distance. The bottle passed Greenland and Canada, before it came ashore on Tiree. Seonaidh MacKenzie reports.
[Seonaidh MacKenzie – Reporter] With the island open to the Atlantic, many things appear on the shores of Tiree each year. Last January, scientists in conjunction with a television programme, launched two bottles into the sea off the coast of Iceland.
[Ævar Þór Benediktsson] Kind of two ideas. One - I just wanted to see if it would be available to track messages in a bottle because many kids have tried throwing bottles with messages in them into the sea and some of them never reach shore again and I wanted to see where they would go – that’s one reason. And the other reason is that I wanted to show kids that if you throw something in the sea, like garbage or just anything, it doesn’t disappear, it goes on a trip and it ends up somewhere. So we have to be very careful what we do.
[Seonaidh MacKenzie – Reporter] And yesterday, the special bottle came ashore at Miodar on the northwest of the Isle of Tiree.
[Rhoda Meek] Here is it then, my bottle. It’s not really a bottle as such, but there’s a bottle inside it and if we look here you can perhaps see the message: ‘Message in a bottle. Scientific project.’ No idea what I’ll do with it now but we’ll go home and we’ll try and contact the people.
[Seonaidh MacKenzie – Reporter] The scientists had hoped that the bottle would have reached Norway but it took a different path. What other information will they obtain from the bottle?
[Ævar Þór Benediktsson] GPS trackers that are put into bottles are usually used, they are used for example when they are tracking birds and bird movements. Now that we’ve seen that you can use this for all sorts of projects.
[Seonaidh MacKenzie – Reporter] Now Rhoda must wrap the bottle in tinfoil and post it back to Iceland. Surely its journey home won’t take a year though. Seonaidh MacKenzie, BBC An Là.
Teachdaireachd ann am botal
(Message in a bottle)
CuideachadhHow to use this site
Tha Learn Gaelic le An Là ag amas air luchd-ionnsachaidh na Gàidhlig a tha, le beagan misneachd, deiseil airson ceum air adhart a ghabhail. Tha an t-susbaint freagarrach dhan h-uile neach-ionnsachaidh, ach bidh e nas cuideachaile do dhaoine a tha seachad air an ìre Tòiseachaidh.Learn Gaelic with An Là is aimed at learners who have already gained some confidence in Gaelic and want to take their learning to the next level. The material is suitable for all learners, but those who have progressed beyond the Beginner level will find this section particularly useful.
Bidh sinn a’ cur sgeulachdan bhon phrògram BBC An Là beò gach seachdain, le tar-sgrìobhadh Gàidhlig is eadar-theangachadh Beurla. Bidh dath an teacsa ag atharrachadh nuair a thèid facal a chluich. ‘S urrainnear cliogadh air facal sònraichte agus cluichidh am bhidio bhon sin a-mach. Dh’fhaodadh gum biodh seo cuideachail dha luchd-ionnsachaidh airson fuaimneachadh a dhearbhadh. Stories from the BBC ALBA Gaelic news programme "An Là" are uploaded on a weekly basis, with a Gaelic transcript and an English translation. As each Gaelic word is spoken, the accompanying text changes colour. Individual words can be selected with a simple click and the video will play from that point onwards. Learners may find this useful for checking pronunciation.
Bidh gach paragraf Gàidhlig a’ gluasad ri linn na h-aithris, ach faodar cuideachd na bàraichean-sgrolaidh a ghluasad gu earrann shònraichte den aithris.Each Gaelic paragraph automatically scrolls in conjunction with the news report, but the manual scrolling bars can also be used to move the text to a particular section of the report.
Chithear an tar-sgrìobhadh Gàidhlig anns a’ chiad dol a-mach. Ach, gheibhear eadar-theangachadh Beurla den tar-sgrìobhadh le bhith a’ taghadh Beurla no Gàidhlig agus Beurla.The Gaelic transcript is shown by default. However, you can see a translation of the transcript by selecting the English or Gaelic and English tabs.
Tha briathrachas cuideachd ri fhaotainn, le faidhlichean fuaim Gàidhlig na chois. Tha a’ bhriathrachas air a thaghadh bhon aithris fhèin, le measgachadh leithid ainmean-àite, briathrachas naidheachd, gnathasan-cainnt is abairtean. Key vocabulary is also provided, with accompanying Gaelic audio. This is a selected from the vocabulary contained in the news report and may include a selection of place names, news terminology, useful colloquialisms and phrases.
Tha luchd-leasachaidh an làraich a’ moladh gun tèid am brabhsair-lìn as ùire a chleachdadh airson an t-susbaint seo fhaicinn. Am measg nam brabhsairean ùra (saor an-asgaidh) as urrainnear a chleachdadh, tha Google Chrome, Mozilla Firefox, Internet Explorer agus Safari.The developers of the site recommend that an up-to-date web browser is used to ensure the content displays to its optimum. Suitable browsers (which are free to use) include the latest versions of Google Chrome, Mozilla Firefox, Internet Explorer and Safari.
Gheibhear an làraich seo air tablaidean is fònaichean-làimhe ach, a chionn ‘s gur e bhidiothan làn-sgrion a-mhàin a sheallas iPhone, bithear a’ cluich faidhle-fuaim seach bhidio.The site should work on mobile devices, but since iPhones will only show video full-screen and hide the transcript, we play an audio file instead of the video.
Credits
This site uses technology from jPlayer and Mozilla Popcorn, and builds on an idea and code developed by Mark Boas and associates at Happyworm.
All videos used are courtesy of BBC An Là and the British Broadcasting Corporation, who retain all rights to them.
Site design and coding by Sealgar Ltd.
Video, audio and transcripts provided by bbc.co.uk/alba.


text:
Làbaraich a' gealltainn sabaid airson obraichean agus cothromachd
Chuir am Pàrtaidh Làbarach ann an Alba an iomairt aca airson Taghadh Pàrlamaid na h-Eòrpa air bhog Dihaoine, 's iad a' gealltainn sabaid airson obraichean agus cothromachd.
'S ann air an Roinn Eòrpa a bha aire ceannard a' phàrtaidh ann an Alba, Johann NicLaomainn, 's i a' gealltainn, am measg eile, tuilleadh obraichean a chruthachadh do dhaoine òga, cuir às do chùmhnantan obrach gun uairean stèidhichte, agus smachd fhaighinn air bònusan nam bancairean.
Air thoiseach air na taghaidhean Eòrpach air an 22mh là den Chèitean, rinn i coimeas eadar an SNP agus UKIP.
Thuirt i gur e poileataigs sgaraidh, no ''the politics of division", a tha fa-near do dh'Ailig Salmond agus ceannard UKIP, Nigel Farage.
San taghadh Eòrpach mu dheireadh, bhuannaich na Làbaraich dhà a-mach às na sia seataichean a th' aig Alba sa Phàrlamaid Eòrpaich.
Tha dithis BhPE aig an SNP, agus ball an urra aig na Tòraidhean agus na Lib-Deamaich.
Co-phàirteachas
A' bruidhinn aig Colaiste Kelvin Ghlaschu, a fhuair buannachd bho mhaoineachadh Eòrpach, thuirt Ms NicLaomainn gu bheil i airson obair ann an co-phàirteachas leis an Roinn Eòrpa.
"Tha an Aonadh Eòrpach air a bhith glè chudromach do dh'Alba. Tha sinn airson dèanamh cinnteach gum bi guthan againn san Roinn Eòrpa a sheasas airson còirichean na h-Alba," thuirt i.
A' toirt mìneachadh air iomairt a' phàrtaidh aice, thuirt ceannard a' phàrtaidh: "Tha sinn den bheachd gur ann mu obraichean a tha e, tha sinn den bheachd gur ann mu chothromachd san àite-obrach a tha e, 's ann mu bhith a' dèanamh cinnteach nach tèid brath a ghabhail air daoine a tha e.
"'S ann mu bhith a' cruthachadh chothroman eaconamach agus sòisealta do dhaoine a tha e agus tha sin co-shìnte gu mòr ri ar cuid poileataigs ann an Alba, ach 's iad sin na poileataigs dham bi sinn a' sabaid san Roinn Eòrpa cuideachd."
Ge bith ciamar a thèid toraidhean nan taghaidhean Eòrpach, thuirt Ms NicLaomainn nach bi e idir na chomharra air ciamar a thèid bhòt na referendum san t-Sultain.
Thèid iomairtean nam pàrtaidhean eile a chur air bhog san t-seachdain a tha romhainn.


text:
Am Baile Ùr is Inbhir Aora an Cupa MhicAmhlaidh
Feuchaidh Bail' Ùr an t-Slèibh ris an t-seusan aca a chur air ais air cùrsa Disathairne is iad gus farpais ri Inbhir Aora sa chuairt dheireannaich de Chupa MhicAmhlaidh.
Bha bristeadh-dùil ann dhan Bhail' Ùr an t-seachdain seo chaidh an Taigh an Uillt is Caol Bhòid a' soirbheachadh 3-2 nan aghaidh san iar-chuairt dheireannaich de Chupa na Camanachd.
Thàinig sin às dèidh do sgioba Bhàideanach call 3-1 ri Gleann Urachdain sa chuairt dheireannaich de Chupa MhicThàmhais.
Tha iad ann an suidheachadh làidir aig mullach na Prìomh Lìge, ach do chluba le cliù a' Bhail' Ùir 's e bristeadh-dùil mòr a bhiodh ann dhaibh an seusan a chrìochnachadh le duais na lìge a-mhàin.
Tha iad cuideachd a' cur dìon air an fharpais seo is iad air an gnothach a dhèanamh air Caol Bhòid 2-1 an-uiridh.
Ionndrainn
Chan eil teagamh nach eil ionndrainn mhòr air Danny MacRath san loidhne-aghaidh am-bliadhna, agus bidh e na uallach dhan Bhail' Ùr gu sònraichte gu bheil iad air geamaichean mòra, cuairt dheireannach is iar-chuairt dheireannach, a chall.
Sin ann no às ge-tà, tha am Bail' Ùr aig mullach na lìge is Inbhir Aora aig a' bhonn, eil adhbhar dòchais idir aig balaich Earra-Ghàidheal?
Canaidh iadsan gu bheil oir 's iad an aon sgioba a rinn an gnothach air a' Bhail' Ùr san lìog, gu h-iongantach an aon gheama a bhuannaich Inbhir Aora idir san lìog.
Chaidh iad cuideachd do dh'iar-chuairt dheireannaich Chupa na Camanachd, geama a chaill iad ann an ùine a bharrachd ri Lòbhat.
'S e an rud a chuir às dhaibh an là sin, air a' cheann thall, an liosta mòr de chluicheadairean nach robh rim faighinn dhaibh, agus sin, 's dòcha an rud as motha a bhios nan aghaidh Disathairne.
Às aonais
Tha Inbhir Aora air a bhith às aonais leithid Iain Ceannadach, Friseal MacNeacail, Ally Rothach, Dàibhidh Mac a' Phearsain, Grant Griffin, Chris Crawford is Eoghain MacMhurchaidh aig amannan anns na seachdainnean mu dheireadh.
Bidh na cothroman a th' aca ceann a' mhaide a chumail ri Bail' Ùr an t-Slèibh Disathairne rin crochadh gu ìre mhòir air cia mheud dhiubh sin a tha comasach air tilleadh dhan sgioba.
Tòisichidh an geama aig Pàirc Mossfield san Òban aig 3:15f, is mura h-eil cothrom agaibh a dhol ann, cluinnear an geama beò air BBC Radio nan Gàidheal is am prògram a' tòiseachadh aig 3:00f.
Chìthear an geama cuideachd air BBC 2 Scotland bho 3:00f.
Tha geamaichean eile gu leòr a' dol, a' tòiseachadh oidhche Haoine nuair a chuireas Lòbhat fàilte air Gleann Urchadain sa Phrìomh Lìog. Bidh Inbhir Nis is Cabair Fèidh a' cluiche san Lìog Nàiseanta air an dearbh oidhche.
Cuideam
Disathairne, bidh an Gearasdan an aghaidh Camanachd an Òbain san lìog is Caol Bhòid a' siubhail a chluiche Cheann Loch Seile is fios aca gum feum iad buannachadh gus beagan de chuideam a chumail air Bail' Ùr an t-Slèibh aig mullach na lìge.
San Lìog Nàiseanta bidh na Sgitheanaich misneachail gum faigh iad an dà phuing bho Bhaile a' Chaolais, is bidh leth-shùil aca air na tha a' dol sa Mhanachainn far a bheil sgioba a' bhaile is Cill Mhàillidh a' cluiche. Dhèanadh e feum mòr dha na Sgitheanaich nam faigheadh a' Mhanachainn rudeigin às a' gheama sin.
Ann an Lìog Tuath 2 tillidh na Leòdhasaich dhan phàirc às dèidh mìos nan tàmh is Both Fhleisginn a' dol gu Siabost.
Rinn na Leòdhasaich an gnothach orra 3-1 ann am Fàrr na bu tràithe air an t-seusan, is ged a bhios Will Church is Seumas Charity a dhìth orra, tha iad an dòchas an sgioba a neartachadh 'son a' gheama seo.
Tòisichidh an geama an Siabost aig 2:30f.


text:
Iasgairean a' toirt fianais air sgirean MPA
Bhiodh fìor dhroch bhuaidh aig sgìrean glèidhte mara air coimhearsnachdan air feadh taobh siar na h-Alba, a rèir Chomainn Iasgairean nan Eilean Siar.
Bheir iasgairean fianais dhan Riaghaltas air a' chùis Diciadain.
Chaidh dàil cola-deug a chur air na planaichean 'son sgìrean glèidhte ùra a chur an sàs, airson cothrom a thoirt do dh'iasgairean innse dhan Riaghaltas an dragh a th' orra mun ghnothach.
"Tha e a' dol a thoirt tòrr a bharrachd buaidh air tìr, agus air an luchd-giollachd cuideachd," thuirt Rùnaire a' Chomainn, Donnachadh MacAonghais.
"Agus saoilidh mi, bho chaidh sùil phroifeasanta eaconamach a thoirt air, gum feum iad sùil eile a thoirt air an dòigh a rinn iadsan e.
"Chan eil mise a' faicinn gun urrainn dhaibh gluasad air adhart leis an droch bhuaidh a tha e a' dol a thoirt air na coimhearsnachdan bho Chuaidh suas taobh an iar na h-Alba air fad, agus air na h-Eileanan an Iar gu h-àraid," thuirt e.


text:
Àranais an dùil ri buannachd
Tha stiùirichean na companaidh BiFab an dòchas gun cluinn iad an taobh a-staigh dhà no trì sheachdainnean an d' fhuair iad obair bhon chompanaidh dhealain SSE co-cheangailte ris an tuath-ghaoithe mhòr a tha SSE am beachd a thogail sa Chuan a Tuath a-mach bho Inbhir Ùige.
Tha dùil ri co-dhùnadh cinnteach bho SSE ro dheireadh a' Mhàirt air sgeama a chosgas còrr 's £2bn.
Bheireadh seo ath-bheothachadh cuideachd air gàradh Àranais ann an Leòdhas, a tha le BiFab.
'S ann le SSE a tha pàirt de BiFab, agus tha dùil gun tig co-dhiù earrainn den obair a dh'Àranais.
Dh'fhaodadh seo togail a thoirt do BiFab, an dèidh dhaibh tòrr den luchd-obrach aca a phàigheadh dheth sa bheagan is bliadhna a dh'fhalbh ri linn prìs ìosal na h-ola.


text:
Tha "NINGBO MH" na APP oifigeil air a thaisbeanadh le Ningbo MH Industry Co., Earranta.
FAODAIDH TU:
Co-cheangal dìreach le ùine fhìor agus dìreach le reic.
Toraidhean luath a 'lorg agus faigh targaid.
Cuir na cleachdaidhean ri leabharlann toraidh airson luachadh agus òrdugh cur an òrdugh.
A 'gabhail pàirt ann an gnìomhan margaidheachd agus a' buannachadh thiodhlac
Faigh fiosrachadh adhartachaidh.
Faodaidh tu cuideachd an App a luchdachadh sìos bho Google Play no App Store dìreach le bhith a 'cleachdadh an fhòn agad.
Dìreach lorg
Luchdaich a-nuas MH App airson Android aig "an seo"


text:
- TIOTAL
- Clach Chruithneach Ratharsaigh
- EXTERNAL ID
- HC_PLANNING_03_046_0124
- ÀITE
- Ratharsair
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: Port Rìgh
- LINN
- 1970an
- CRUTHADAIR
- T. Kenneth MacKenzie
- NEACH-FIOSRACHAIDH
- Roinn Dealbhaidh Chomhairle na Gàidhealtachd
- AITHNEACHADH MAOINE
- 14655
- KEYWORDS
- clachan
Cruithnich
gràbhaladh
comharran
ealain
Lorgadh Clach Chruithneach Ratharsaigh le Seumas MacLeòid à Ratharsaigh, faisg air a' chala sa Chlachan ann an 1800. Na b' anmoiche, ghluaiseadh e dhan àite far a bheil e an-dràsta tuath air Taigh Ratharsaigh. Sheòrsaicheadh i mar chlach Clas 1, o na 's e clach nach deach a h-obrachadh a th' innte, le comharran geàrrte air aon taobh. Gu mì-àbhaisteach do chloich de Chlas 1 tha comharra croise oirre. Tha trì comharran geàrrte oirre. Comharra Chi Rho (thathar am beachd gur e sin fear de na comharran Crìostail as tràithe), cumadh forc-gleusaidh agus 'corran agus slat-bhì'. Is i seo tè dhen bheagan chlachan Cruithneach ann an taobh an iar Alba, agus thathar an dùil gun deach a gearradh uaireigin eadar 650 agus 700


text:
15 an t-Iuchar
'S e 15 an t-Iuchar an 196mh latha dhen bhliadhna a rèir a' Mhìosachain Ghriogaraich (197mh ann am bliadhna-leum). Tha 169 latha air fhàgail gus deireadh na bliadhna.
Susbaint
Tachartasan[deasaich | deasaich an tùs]
- 1544 - Blàr na Lèine faisg air Loch Lochaidh
Breithean[deasaich | deasaich an tùs]
- 1606 - Rembrandt Harmenszoon van Rijn, ann an Leiden. Peantair às na Tìrean Ìsle.
- 1914 - Gavin Maxwell anns an Eilreig. Sgrìobhadair à Alba.
- 1921 - Robert Bruce Merrifield, ann am Fort Worth. Ceimigear às na Stàitean Aonaichte.
- 1949 - Carl Bildt, ann an Halmstad. Fear-poileataigs às an t-Suain.
- 1965 - Alastair MacIlleMhìcheil ann an Ìle. Fear-poileataigs a bha na Rùnaire Stàite na h-Alba eadar an Dàmhair 2013 agus an Cèitean 2015.
- 1966 - Jason Bonham, dromadair le Led Zeppelin.
Bàsan[deasaich | deasaich an tùs]
- 1919 - Hermann Emil Fischer, ann am Berlin. Ceimigear às a' Ghearmailt.


text:
Puill-mh˛nach / Peat bogs
'S e se˛rsa de thalamh m˛nach a gheibhear air a' mh˛intich a th' ann am boglach fharsaing. Tha se˛rsa eile ann an Alba, rin canar boglach aonaich a gheibhear air talamh fliuch c˛mhnard.
'S ann ann an corra Óite san t-saoghal far a bheil gnÓth-shýde fionnar, fliuch m˛r-chuanach a gheibhear boglach fharsaing. Sna suidheachaidhean sin, bidh c˛inneach boglaich agus lusan eile a' lobhadh gu math slaodach agus mean air mhean bidh iad a' tÓthadh ri chŔile mar mh˛ine. Tha doimhneachd eadar-dhealaichte ann am m˛ine, le cuibheas eadar 0.5 agus 3 meatairean ach chan eil doimhneachd suas gu 8 meatairean neo-Óbhaisteach.
Tha boglach fharsaing ri faighinn air feadh aonaichean na h-Alba ach 's ann aig tuath is an iar as bitheanta a tha i ann an Óiteachan far a bheil le˛idean socair agus droch dhrŔanadh. Seo an Órainn as cumanta ann an Órainneachd nan c˛mhnardan, gu h-Óraidh ann an Ceann a Tuath na GÓidhealtachd agus sna h-Eileanan Siar is Tuath.
'S e boglach fharsaing aon de na h-Órainnean leth-nÓdarra ann an Alba, a' c˛mhdach mu 1.8 millean heactair, 23% de mheudachd ar týre. 'S e Órainn tearc a th' ann am boglach fharsaing air feadh an t-saoghail agus tha earrann mh˛r dhen st˛ras E˛rpach is cruinneil seo ann an Alba.
Carson a tha puill-mh˛nach cudromach?
'S e Órainneachd bhe˛ a th' ann an talamh m˛nach. Tha m˛ine a' tÓthadh ri chŔile aig diofar ýrean agus a' cruthachadh pÓtranan de thomannan is lagan. A' sealltainn sýos oirre, tha a' mh˛inteach leudaichte breacaichte le lochan is lochain.
Tha talmhaichean ar m˛intich ainmeil airson na th' orra de dh'e˛in briodachaidh m˛intich, agus de lusan inntinneach, leithid dr¨chdanan monaidh biastag-itheach agus am m˛than. Ach 's eác˛inneacháas motha a tha an sÓs ann a bhith a' cruthachadhám˛ine.
Tha puill mh˛nach a' toirt buannachdan gu daoine cuideachd:
- Uisge ri ˛l - tha a' chuid mh˛r den uisge a tha sinn ag ˛l a' tighinn bhon mh˛intich agus 's e seo a' phrýomh ghrýtheid a tha a' toirt blas air mac na braiche no uisge-beatha.
- Rianachd thuiltean - tha puill-mh˛nach nach eil fosgailte a' st˛radh uisge agus a' cuideachadh le bhith a' cumail ýrean srutha seasmhach air aibhnichean bhradan a thuilleadh air a bhith a' l¨ghdachadh cunnartan tuileachaidhean c˛mhnardan.
- Ionaltradh chaorach - tha m˛ran de cheÓrnaidhean m˛intich a' beathachadh uain a thŔid a reic airson an reamhrachadh sa ch˛mhnard.
- Cur-seachad - biodh iad a' sealg nam fiadh ruadh, ag iasgach no a' coiseachd, tha na m˛intichean iomallach cnocach sin a' toirt cur-seachad a tha s˛nraichte Albannach dha luchd-tadhail.
á
á
Last updated on Wednesday 4th April 2012 at 14:05 PM. Cliog an seo airson beachd a thoirt air an duilleag seo


text:
Tubaist-rathaid mhairbhteach an Leòdhas
Tha boireannach air bàsachadh às dèidh tubaist-rathaid ann an Leòdhas Diluain.
Thachair an tubaist, anns an robh dà chàr an sàs, air an A857 mu dhà mhìle tuath air Steòrnabhagh, beagan às dèidh 3:00f.
Chaidh dithis eile a ghoirteachadh anns an tubaist.
Tha an rathad eadar Steòrnabhagh agus Barbhas fhathast dùinte, ach tha slighe eile fosgailte timcheall air Beinn na Saighde agus Rathad nam Bèicearan.
Tha Poilis a' Chinn a Tuath ag iarraidh cluinntinn bho dhuine sam bith a chunnaic an tubaist.


text:
Bonn òir eile do Bhreatainn
Choisinn sgioba iomraidh, anns a bheil fear a bhuineas dhan Aghaidh Mhòir, bonn òir aig na Geamannan Para-limpigeach ann an Lunnainn.
Bhuannaich Daibhidh Mac a' Ghobhainn (meadhan an deilbh) an t-iomradh measgaichte le neach-stiùiridh còmhla ri Seumas Roe, Naomi Riches, Pam Relph agus Lily van den Broecke.
Bho chionn dà bhliadhna, bha Mac a' Ghobhainn, 34, ag ionnsachadh mar a choisicheadh e a-rithist às dèidh dha a bhith a' fulang le aillse na cnàimh-droma.
Thèid bocsa-puist a pheantadh òr anns an Aghaidh Mhòir air a shon agus thèid dealbh dhen sgioba a chur air stampa.


text:
Sgeama RET ga leudachadh
Dh'innis Riaghaltas na h-Alba Dimàirt gun tèid faraidhean RET a stèidheachadh air a h-uile aiseag air seirbheisean Chluaidh agus Innse Gall bhon Dàmhair an ath-bhliadhna.
Tha 14 de na seirbheisean sin nach eil an-dràsta fo sgeama an RET, a bharrachd air aiseig Eilean Arainn air an tòisich e san Dàmhair am-bliadhna.
Am measg nan seirbheisean air an tòisich an sgeama ann an 2015, tha aiseig Chaolas na Hearadh, Caolas Bharraigh agus an t-slighe eadar Malaig agus Armadail.
Chaidh RET a stèidheachadh air seirbheisean nan Eilean Siar, Colla agus Tiriodh ann an 2008, agus gu ruige Ìle, Colbhasa agus Giogha ann an 2012.
Thuirt Ministear Còmhdhail na h-Alba, Keith Brown, gu bheil an sgeama a' toirt buannachd fhollaisich dhan eaconamaidh agus do thurusachd.
Bhon Dàmhair 2015, bidh faraidhean RET air na slighean a leanas:
- Beàrnaraigh - An t-Òb
- Barraigh - Èirisgeigh
- Sgonnsar - Ratharsair
- Malaig - Armadal
- Malaig - Eige - Eilean nam Muc - Rùm - Canaigh
- An t-Òban - Creag an Iubhair
- Tobar Mhoire - Cille Chomhghain
- Loch Àlainn - Fisinis
- Fionnphort - Eilean Ì
- An t-Òban - Lios Mòr
- Bàgh nan Uamh - Baile Bhòid
- Caol an t-Snàimh - Rubha a' Bhodaich
- An Leargaidh Ghallta - Cumaradh
- Tairbeart Loch Fìne - Port a' Mhadaidh


text:
An Stòr
Tha An Stòr [1] no Stor [2] (Beurla: Stoer) na bhaile croitearachd ann an Asaint, Cataibh. Thàinig ainm a' bhaile às an t-Seann Lochlannais agus tha e a’ ciallachadh "mòr".
Tha an Stòr suidhichte faisg air Bàigh an Stòir (Bay of Stoer) dìreach tuath air Clach Toll agus deas air Baile a' Chladaich. Tha an rathad singilte B869 a' leantainn gu Loch an Inbhir a tha mu shia mìltean air falbh san àirde an earra-dheas. 'S e seo na co-chomharran aige: 58° 12′ 20.09″ Tuath agus 5° 20′ 29.29″ Iar.
Chaidh an Stòr a stèidheachadh aig Àm nam Fuadaichean. [3] Tha dà togalach cudromach ann an Stòr. Tha mansa ann ris an canar Stoer House a chaidh a thogail ann an 1829. Anns an dearbh bliadhna thogadh eaglais cuideachd, tha tobhta na h-eaglaise ri faicinn faisg air a' mhansa. Canar gun robh an eaglais ro beag airson a h-uile duine a bha a' fuireach an seo aig an àm ud agus gun robh an aifreann a' toirt seachad taobh a-muigh na h-eaglaise nam biodh an t-sìde freagarrach. Thèid an cladh a chleachdadh gus an latha an-diugh.
Bha bùth agus oifis a' phuist ann ach chaidh an dùnadh aig àm nach eil e cho fada bhuaidhe. Faisg air a' bhaile tha an Rhu Stoer Village Hall, ionad airson tachartasan sòisealta. Tha am bun-sgoil taobh a-muigh a' bhaile cuideachd, mu dà mhìle san àird a tuath.
Dìreach deas air a' bhaile tha Bàigh an Stòir ann le tràigh ghainmheil agus nas fhaide deas tha dùn Cruithneach ann air a bheil an t-ainm Clachtoll Broch.
'S e aon de na bailtean dhen Oighreachd Asaint a Tuath a th' anns an Stòr.
Abairtean[deasaich | deasaich an tùs]
Tha abairt anns an àite ag ràdh: " 'S fhada Dùn Éideann bhon fhear a tha ag éirigh san Stòr".[4]
Iomraidhean[deasaich | deasaich an tùs]
- ↑ Iain Mac an Tàilleir, "Ainmean-Àite", duilleag 107, Pàrlamaid na h-Alba (a' tarraing air 14mh an Lùnasdal 2011)
- ↑ Stòr-dàta SMO
- ↑ MacAskill, John (1999) We have won the land: the story of the purchase by the Assynt Crofters' Trust of the North Lochinver Estate, td 35 Stornoway:Acair. ISBN 0861522214
- ↑ Iain Mac an Tàilleir, "Ainmean-Àite", duilleag 107, Pàrlamaid na h-Alba
Ceanglaichean a-mach[deasaich | deasaich an tùs]
- Iomraidhean nam mapaichean airson comharradh-clèithe: NC037289
- Undiscoveredscotland (Beurla)
- Gazetteer for Scotland (Beurla)
- Lochinver Scotland (Beurla)


text:
Cuidichidh an docamaideadh eadar-ghnìomhach againn ach an tòisich thu leis na h-APIean aig OneNote gu luath.
Gabhaidh goireasan MSDN a-steach oideachadh agus stuthan iomraidh eile a bheir cuideachadh dhut gus an API aig OneNote a thuigsinn gu mionaideach.
Gheibh thu buill-eisimpleir de chòd airson Android, Windows is iomadh rud eile air a' chunntas GitHub againn.
Bheir an sreath OneNote Development air Channel9 stiùireadh dhut air mar a dh'fhilleas tu OneNote agad a-steach dhan aplacaid agad.
Gheibh thu na naidheachdan as ùire mu fheartan 's leasachaidhean air an t-seirbheis ri an tighinn air a' bhloga againn.
A bheil postaichean bloga ro fhada dhut? Faigh brìgh nan cùisean slighe a' chunntais Twitter againn.
Tha sinn uile air Stack Overflow a chleachdadh. Gheibh thu freagairtean dha na ceistean agad mu na APIean aig OneNote an-seo cuideachd a-nis.
A bheil sàr-bheachd agad air an API? A bheil thu airson barrachd a thuigsinn mu na planaichean againn? Thoir sùil air a' bhòr-bhrath "UserVoice" againn.


text:
- TIOTAL
- Ag Iasgach san Dorch
- EXTERNAL ID
- WHA_VG2_05FI_EN
- DEIT
- 1996
- CRUTHADAIR
- West Highland Animation bho sgeulachdan goirid
- NEACH-FIOSRACHAIDH
- West Highland Animation
- AITHNEACHADH MAOINE
- 3326
- KEYWORDS
- Cùltar
Beul Aithris
Dealbhan bheò
clann
Os-Nadurrach
ùruisg
eas
Loch Tatha
dòighean dhraoideil
bhideo
bhideothan
'S e creutairean sona, os-nàdarrach nach fhairich fuachd a tha anns na h-Uruisgean. Tha iad a' fuireach ann an easan air Gaidhealtachd na h-Alba. Bidh iad ag ithe iasg agus tha iad gu h-àraidh measail air bainne. Sin is coireach gu bheil daoine cho tarraingeach dhaibh. Tha athair na cloinne a'dol a dh'iasgach leis an Uruisg, Peallaidh, na chois.
Chaidh am fiolm gu math tùsail seo de làimh-chiùird, a tha còig mionaidean de dh'fhaid, a dhèanamh ann am modh 'gearradh-a-mach'. Chaidh am fiolmadh a dhèanamh 16mm air sgàilean ioma-raon. Ged a tha am fiolm de sgàil-dheilbh airson a' mhòr-chuid, tha pàirt-sholais is solas-mullaich ga chleachdadh cuideachd.
Chaidh 'Ag Iasgach san Dorchadas' a chraobh-sgaoileadh anns a' Ghàidhlig air Grampian agus air STV mar phàirt den t-Sreath Dealbh-Beò Uruisg na h-Alba.
Sreath le: Leaslaidh NicCoinnich agus Niek Reus
Ceòl: Martyn Bennett
Obair-Ealain: Alasdair 'Feem' Phimister, Dave 'Deitch' Hutcheson
A' cuideachadh: Màiri Mhoireasdan, Sorcha Nic a' Ghobhainn, Raonaid Brennan, Aaron Forsyth, Andy McFetters, Leonie NicMhaoilein, April Husband, Jenny House, Stephen McKee
Guthan: Paderlan agus Leanamh Uruisg: Dòmhnall Ruadh, Peadragan: 'Rhyno' Moireasdan, Peallaidh: Derek 'Pluto' Moireach, Mathair: Alyxis Daly, Nighean: Sorcha Nic a' Ghobhainn, Balach: Iain MacAsgaill, Athair: Sìm MacCoinnich, Dotair: Cally Mo
Comhairliche Gàidhlig: Peigi Stiùbhart
Deasachadh: West Highland Animation
Taic-Airgid Bho: CTG - Comataidh Telebhisein Gàidhlig
Àrd-Riochdaire: Bob Kenyon
Stiùiriche agus Riochdaire: Leaslaidh NicCoinnich


text:
Oilthigh Halle-Wittenberg
Is e oilthigh aosmhor Gearmailteach a tha ann an Oilthigh Mhàrtainn Lùtair Halle-Wittenberg (Martin-Luther-Universität Halle-Wittenberg sa’ Ghearmailtis, Martin-Luther-University of Halle-Wittenberg sa’ Bheurla). Tha e na laighe ann an Wittenberg agus ann an Halle-Saale ann an Sagsainn-Anhalt anns a' Ghearmailt. B’ àbhaist a bhith dà oilthigh ann a chaidh an cuir ri chèile ann an 1817.
Eachdraidh[deasaich | deasaich an tùs]
'S e am pàirt den Oilthigh Wittenberg ris an canar “Leucorea” am fear as sine. Chaidh a stèidheachadh ann an 1502 le cuideachadh bho rìgh Frederic III. Bha e ceangailte ris a’ mhanachainn Augustineum. Thòisich iad air eòlas-lagha, eòlas-diadhachd agus eòlas-leighis a theagasg. Bho 1508 bha Màrtainn Lùtair ag obair an seo. Bha Melanchthon na àrd-ollamh airson cànan Greugais. Anns an 16mh linn bha an t-Oilthigh Wittenberg cliùiteach airson rannsachaidh chreideimh.
Ach nuair a ràinig Napoleon Sagsainn ann an 1813, dhùin e an t-oilthigh. An uair sin dh’ imrich Oilthigh Wittenberg gu Halle.
Ach bha Oilthigh Halle an-seo mar thà, fear a chaidh a stèidheachadh ann an 1694. Ann an 1817 chaidh an dà oilthigh a chuir ri chèile mar Vereinigte Friedrichs-Universität Halle-Wittenberg. Is e sin as adhbhar gu bheil dà dealbh aig an oilthigh. Dh’atharraich an t-ainm a-rithist gu Martin-Luther-Universität Halle-Wittenberg ann an 1933.
An-diugh tha ionad airson eachdraidh an Ath-leasachaidh ann, ionad airson Cànan agus Dualchas na Gearmailt, agus ionad airson rannsachadh mu na Stàitean Aonaichte.
Daoine cudromach[deasaich | deasaich an tùs]
Daoine cudromach ann an Oilthigh Wittenberg:
- Màrtainn Lùtair, ath-leasachair
- Phillip Melanchthon, ath-leasachair
Àrd-ollaimh cudromach ann an Oilthigh Halle-Wittenberg:
- Emil Adolf von Behring, (1854-1917), fhuair e Duais Nobel 1901 airson eòlas-leighis
- Gustav Hertz, (1887-1975), fhuair e Duais Nobel nàdar-fheallsanachd ann an 1925
- Karl Ziegler, (1898-1973), fhuair e Duais Nobel ceimigeachd ann an 1963
Oileanaich cudromach ann an Oilthigh Halle-Wittenberg:
- Georg Friedrich Händel, (1685-1759), neach-ciùil
- Clemens Brentano, (1778-1842), bàrd ainmeil anns a’ Ghearmailt
- Joseph Freiherr von Eichendorff, (1788-1857), bàrd agus sgrìobhadair ainmeil anns a’ Ghearmailt


text:
- TIOTAL
- Cidhe aig Eilean Iarmain, An t-Eilean Sgitheanach
- EXTERNAL ID
- HC_PLANNING_03_050_0220
- ÀITE
- Eilean Iarmain
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: Slèite
- LINN
- 1970an
- CRUTHADAIR
- T. Kenneth MacKenzie
- NEACH-FIOSRACHAIDH
- Roinn Dealbhaidh Chomhairle na Gàidhealtachd
- AITHNEACHADH MAOINE
- 14665
- KEYWORDS
- cidheachan
calaidhean
'S e eilean tràghaidh faisg air a chladach air taobh an ear ceann a deas An Eilein Sgiathanaich a th' ann an Eilean Iarmain. Chaidh am baile leis an aon ainm a stèidheachadh tràth ann an 19mh linn agus bha e a' toirt cala dìonach agus bha e na ionad malairteach airson an sgìre. Canar Eilean Iarmain cuideachd ris na togalaichean agus an cidhe anns an dealbh agus tha iad sin a' dol air ais gu 1805. Nam measg tha bùth, stàballan roimhe seo, sìol-lann agus taigh-seinnse (taigh-òsta an-diugh). Chaidh a' mhòr-chuid de na toglaichean a cheannach le Sir Iain Noble ann an 1972 agus chaidh iad an uair sin a sgeadachadh no ath-thogail. Bha seo aig teas meadhain plana Noble gus Gàidhlig agus a cultar ath-bheothachadh.
Chaidh an taigh solais air Eilean Sionnach (air an fhìor làimh dheis) a thogail ann an 1857. Bha taigh an taigh-solais, mar an fheadhainn as fhaide gu tuath air Eilean Bàn faisg air Caol Loch Aillse, le Gavin Maxwell aig aon àm. Chaidh solas Iarmain a thogail le Daibhidh Stevenson gus an t-sighe bho dheas a-steach do Chaolas Shlèite a ghèardadh. Thòisich e ag obair air 10 An t-Samhain 1857 a' cleachdadh uidheam 'condensing' Thòmais Stevenson gus diofar neartan solais ann an àirdean eadar-dhealaichte a thaisbeanadh. Chaidh atharrachadh gus obrachadh air gas ann an 1898 agus gu fèin-obrachadh ann an 1962.


text:
- TIOTAL
- Sanas Taigh-cluiche Inbhir Nis airson an dràma 'Orphan of Geneva'
- EXTERNAL ID
- Z_GB232_D313_26
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- NEACH-FIOSRACHAIDH
- Lìonradh Thasglann na Gàidhealtachd
- AITHNEACHADH MAOINE
- 4712
- KEYWORDS
- taighean-cluiche
sanasan dealbhan-cluiche
sanasan taighean-cluiche
dealbhan-cluiche
bròn-chluich
baoth-chluich
òran
dannsa
cleasaichean
ban-chleasaichean
dràma
actairean
cluicheadairean
Sanas Taigh-cluiche Inbhir Nis airson Diluain 1d Lùnasdail. Bha na cluichean airson sochair a dheanamh do Mhgr Watkins agus bha an dràma 'Orphan of Geneva' agus an t-eadar-chluiche èibhinn 'Unfinished Gentleman' nam measg. An dèidh seo, sheinn Mgr Watkins òran èibhinn agus an còigeamh earrann de bhròn-chluich Shakespeare, 'Richard The Third'. Chaidh a' bhaoth-chluich (farce) 'The Weathercock' a shealltainn aig a' chrìch.
Thathar ag ràdh gu robh a' chiad taigh-cluiche ann an Inbhir Nis ann an 1805 agus gun robh e air an t-sràid air an robh 'Lànaig an Taigh-cluiche' uaireigin, faisg air Sràid Inglis


text:
Diofar dhaoine; diofar bheachdan
Fad còrr is 300 bliadhna tha Alba air a bhith na pàirt den Rìoghachd Aonaichte, dùthaich taobh a-staigh dùthcha le nàbaidh mhòr mu dheas.
Ach anns na beagan bhliadhnaichean a dh'fhalbh, tha barrachd is barrachd Albannach air a bhith a' faighneachd, am bu chòir dhi slighe eile a ghabhail?
A-nis, air an 18mh là den t-Sultain, thèid an dearbh cheist sin fhaighneachd do dhaoine ann an Alba.
Anns a' phrògram, Rathad an Referendum: An Roghainn, cluinnear beachdan bho Ghàidheil a th' air gach taobh den deasbad as cudromaiche do mhuinntir na h-Alba ann an iomadh ginealach.
Aonaichte
Tha am Brigadier Iain MacPhàrlain an dòchas gum bhòt Albannaich gus fuireach anns an Rìoghachd Aonaichte.
"Nam chridhe-sa tha mi nam eileanach, tha mi nam Ghàidheal, tha mi nam Albannach agus tha mi nam Bhreatannach, agus chan eil mi a' faicinn diofair eadar na rudan sin," thuirt am Brigadier.
Sasainn
Ach an gabhadh muinntir Shasainn ris nam bhòtadh Alba airson an Rìoghachd Aonaichte fhàgail?
"Tha gu leòr de Shasannaich, daoine nach eil a' gabhail aire ann am poileataigs bho là gu là, a' smaointinn gu bheil Alba air gluasad air falbh co-dhiù," thuirt Torcuil Crichton, Deasaiche Westminster an Daily Record.
Misneachail
Fad nam bliadhnaichean bha cuid cinnteach gun tachradh seo aig a' cheann-thall.
"Uill, bha misneachd agam a-riamh bho chaidh mi na lùib, ach cha robh dùil aig duine gun robh e a' dol a thachairt cho luath," thuirt a' Bhana-chleasaiche, Dolina NicIllFhinnein.
Oileanaich
Anns na mìosan a tha romhainn fàsaidh an t-sabaid airson taic nas cruaidhe agus nas fhollaisiche air sràidean na dùthcha.
Astar beag bho mheadhain Ghlaschu, air an Taobh Siar, tha an dà thaobh a' strì gus taic fhaighinn bho oileanaich. Nam measg, tha Màiri NicIlleChiar, a bheir taic do neo-eisimeileachd.
"Tha mi a' smaointinn gur e an aon chothrom a tha gu bhith aig duine sam bith na peinnseanan a ghlèidheadh agus foghlam a bhith aca an asgaidh, 's e neo-eisimeileachd," thuirt i.
Armachd niuclasach
Gheall am Pàipear Geal cuideachd gun cuireadh an SNP às do dh'armachd niuclasach air Chluaidh ron taghadh Albannach ann an 2020.
Ach tha cuid draghail mun bhuaidh air cosnaidhean air an abhainn.
Bha Aonghas MacGuaire ag obair fad bhliadhnaichean anns na gàrraidhean. Na bheachd-san, tha dlùth cheangail eadar an MoD agus an gnìomhachas, a bhiodh ann an èigin taobh a-muigh na Rìoghachd Aonaichte.
"Tha an Scottish Government ag ràdh gun cuireadh iadsan trì bàtaichean a-steach a sin, ach chan eil a sin ach trì bàtaichean, dè size a bhios anns na trì bàtaichean a tha sin? Dè cho fad 's a mhaireas sin? 'S dòcha gum mair sin dà bhliadhna no trì bliadhna, cà' eil sinn a' dol an uair sin?" thuirt Mgr MacGuaire.
Chan urrainn do dhuine a ràdh le cinnt dè a th' air fàire do dh'Alba, ach 's e Albannaich an là an-diugh a chuireas romhainn dè an t-slighe a ghabhas sinn.


text:
Buidhnean coimhearsnachd a' faighinn maoineachaidh
Tha buidheann coimhearsnachd anns an t-Srath Ghlas ann an Siorrachd Inbhir Nis an impis smachd a ghabhail air coille san sgìre às dèidh dhaibh grant de £221,000 fhaighinn bho Stòras Fearainn na h-Alba.
Tha Coille Coimhearsnachd Àigeis am measg trì buidhnean air a' Ghàidhealtachd a gheibh airgead bhon stòras.
'S ann bho chionn còig bliadhna a thòisich Coille Coimhearsnachd Àigeis air iomairt gus a' choille fhaighinn fo smachd na coimhearsnachd.
Leis a' mhaoineachadh a fhuair iad, ceannaichaidh iad a-niste pàirt de Choille Àigeis agus gabhaidh iad an còrr den choille choimearsalta air màl.
Tha iad airson a' choille a leasachadh gus buannachdan eaconamach agus sòisealta a chruthachadh dhan sgìre.
Chan iad muinntir an t-Srath Ghlais a-mhàin a gheibh maoineachadh, agus Urras Leasachaidh Chaolas Chataibh a' faighinn £144,512 airson Oifis a' Phuist ann an Drochaid a' Bhanna a cheannach gus an t-seirbhis a chumail a dol.
Gheibh cuideachd Companaidh Coimhearsnachd Ghlinn Mhoireasdain an Iar £95,360 bhon stòras gus seann Bhun-Sgoil ann an Dail Chreachaird a leasachadh gu bhith na h-ionad coimhearsnachd.


text:
Aiseag Samhraidh stèidhichte aig Cinn Tìre
Thèid seirbheis aiseig chunbhalach a stèidheachadh tron t-Samhradh eadar Àird Rosain agus Ceann Loch Chille Chiarain an dèidh do sgeama pìleat a bhith soirbheachail san sgìre.
Bha an sgeama pìleat ann fad trì bliadhna air an t-slighe eadar ceann a tuath Shiorrachd Àir agus Cinn Tìre.
Thuirt Ministear na Còmhdhail, Derek MacAoidh, gun robh an t-seirbheis air a bhith uabhasach fhèin trang, agus gum biodh seirbheis làn-ùine ann tron t-Samhradh ann an clàran-ama Chal Mac.
Thairis air an trì bliadhna a tha an sgeama pìleat air a bhith a' ruith tha an t-seirbheis air còrr air 10,000 neach-siubhail a ghiùlain gach bliadhna sa bhitheantas, agus 2,000 càr.
A' tòiseachadh sa Chèitean, tha an t-seirbheis air a bhith a' ruith trì turas san t-seachdain gach slighe.
Mura cleachdar an aiseig bheir e ceithir uairean de thìde a' dràibheadh eadar Cheann Locha agus Glaschu.


text:
Dithis chloinne tubaiste gan ainmeachadh
Dh'ainmich na Poilis dithis chloinne a bhàsaich ann an tubaist-rathaid an Earra-Ghàidheal Diciadain.
Chaidh an càr anns an robh Leia (3) agus Seth (2) McCorrisken, far an rathaid agus a-steach a Loch nan Druimnean, faisg air Cille Mheallaird, deas air an Òban.
Thugadh cuirp nam pàistean a-mach às an loch feasgar Diciadain.
Chaidh sgiobannan dàibhidh nam Poileas agus heileacoptair nam Maor-Cladaich a chur an sàs a sgrùdadh an locha an dèidh dhan ghairm èiginneach a bhith air a dhèanamh mu 4:00f.
Thugadh boireannach, 36, dhan ospadal san Òban às dèidh na tubaiste, ach chaidh a leigeil dhachaigh an dèidh dhi leigheas fhaighinn.
Thachair an tubaist air an A816 eadar an t-Òban agus Ceann Loch Giolp, mu 17 mìle deas air an Òban.
Thathas a' tuigsinn gun robh an rathad gu math fliuch aig an àm, le uisge na laighe an grunn àiteachan.
Thugadh an carbad a-mach às an loch tràth sa mhadainn Diardaoin.
Tha rannsachadh a' leantainn airson na dh'adhbharaich an tubaist a dhearbhadh, agus tha na Poilis ag iarraidh cluinntinn bho dhuine sam bith aig a bheil fiosrachadh mu dèidhinn.


text:
Fìdhleire ainmeil Shooglenifty air bàsachadh
Chaochail an ceòladair ainmeil Aonghas R Grannd, a bhiodh a cluich leis a' chòmhlan Shooglenifty, aois 49.
Rugadh is thogadh e ann an Loch Abar, mac an fhìdhleire ainmeil chiotaich a thug dha ainm fhèin.
Chuidich e, le bhith an lùib Shooglenifty, ann a bhith a' cruthachadh nòs ciùil ùr air a bheil "acid croft", a tha na phòsadh eadar ceòl traidiseanta Ceilteach agus ceòl dannsa ùr-nodha.
Ged a chuir e a chùl ris an fhìdheil 's e na òige, thill e thuice, a dhèanamh rud dhith a spreagadh ùidh am measg òigridh, far an robh an ùidh sin a dhìth na òige-san.
A thuilleadh air a bhith a' nochdadh air an àrd-ùrlar, bha e tric ri fhaicinn cuideachd a' cluiche ann an seiseannan ciùil ann an taighean-sèinnse ann an Dùn Èideann agus air Ghàidhealtachd, 's e a' glacadh lioftaichean eatorra.
Thuirt an còmhlan gun do bhàsaich e Didòmhnaich an dèidh dha a bhith tinn greis.
Tha Shooglenifty aithnichte ann an Dùn Èideann agus cuideachd air Ghàidhealtachd agus anns na h-Eileanan, far am bi iad tric air cuairt.
Chluich iad aig Fèis Cheilteach Innse Gall, Fèis Blas, agus aig Celtic Connections.
Bhiodh e a' cumadh ciùil cuideachd, le mòran den na puirt as aithnichte aig Shooglenifty air an cumadh leis, leithid, Two Fifty to Vigo, She's in the Attic, Nordal Rhumba, Glenfinnan Dawn agus Fitzroy Crossing.


text:
Naidheachdan 11:00m
1 An t-Samhain 2016 Ùraichte aig Ùraichte aig
Mosul
Tha feachdan sònraichte Iorac an sàs ann an sabaid chruaidh le reubaltaich na buidhne IS air iomall baile Mhosul. Tha na reubaltaich air a bhith a' losgadh ghreinèidean, mhoirtearan agus tha iad air a bhith a' cleachdadh charbadan làn stuth spreadhaidh airson ionnsaighean fèin-mhairbhteach a thoirt air feachdan an Riaghaltais. Thug Prìomhaire na dùthcha, Haider al-Abadi, rabhadh seachad dha na reubaltaich gèilleadh no gum faigheadh iad bàs. Tha dùil aig feachdan an Riaghaltais grèim de sheòrsa air choreigin a bhith aca air pàirt den bhaile ro dheireadh an là an-diugh. 'S e Mosul am baile mu dheireadh ann an Iorac far a bheil smachd aig IS.
Àird nan Saor
Chaidh seann ghàrradh-ola Àird nan Saor a reic ann an aonta luach còrr air £5m. Chaidh an làrach a chur air a' mhargaidh nuair a chaidh a' chompanaidh leis an robh e ann an rianachd. Bhathar a' gabhail Port Àird nan Saor air agus bhathar an dòchas a mhargaidheachd mar àite anns am b' urrainn companaidhean a bha airson tuathan-gaoithe a thogail iad fhèin a stèidheachadh. Chan eil fhios cò a' chompanaidh a th' air an gàrradh a cheannach.
Iasgach
Thèid coinneachadh le Ministear na h-Inimrich aig Westminster, Raibeart Goodwill, gus fuasgladh fhaighinn do shuidheachadh a tha a' fàgail cuid de bhàtaichean-iasgaich nan Eilean Siar ceangailte aig acarsaid. Chan eil na bàtaichean a' dol gu muir an dèidh mar a chaidh luchd-obrach à dùthchannan cèine a thionndadh air falbh, seo air sgàth laghan inimrich. Tha Ball nan Eilean Siar aig Westminster, Aonghas Brianan MacNèill, am measg na tha a' moladh sgeama ùir a bhiodh ga stiùireadh aig ìre ionadail tro chomainn iasgairean.
Cìsean
Thuirt buidheann sgrùdaidh an Riaghaltais gu bheil an sgioba air a bheil an dleastanas airson cìsean a thional bho dhaoine beairteach air 72 cùis a rannsachadh agus daoine fo amharas foill. Ach chan eil ach aona dhìteadh air tighinn às an rannsachadh sin. Tha buidheann sgrùdaidh nàiseanta a' creidsinn gum faodadh gu bheil aig na daoine as beairtiche ri cha mhòr £2bn ann an cìsean a phàigheadh do Roinn nan Cìsean 's a' Chusbainn anns an fharsaingeachd.
Tèarainteachd Air-loidhne
Thuirt an Riaghaltas gun toir an ro-innleachd ùr aca a thaobh tèarainteachd air-loidhne cothrom do Bhreatainn strì a dhèanamh an aghaidh hagairean agus gum bi an dùthaich air aon den fheadhainn as sàbhailte air an t-saoghal airson gnìomhachais. Thèid cha mhòr £2bn a chosg air tèarainteachd air-loidhne Bhreatainn a neartachadh ron bhliadhna 2020.


text:
Bubblecar air Rathad-iarainn Weardale
Bidh sinn gu tric a’ dol gu ceann a tuath Shasainn air saor-làithean – Sgìre nan Loch, An Caisteal Nuadh, Northumberland agus Schd York a Tuath. An turas seo, ge-tà bha sinn airson àite ùr fheuchainn.
Mar sin, rinn sinn air Schd Durham an turas seo. Cha robh cus eòlais agam air an sgìre.
Nis, tha tòrr rudan a tha math mun sgìre:
Chan aithne dhomh ach dithis às an sgìre agus tha Gàidhlig aig an dithis aca.
- Tha e anns a’ mheadhan ma tha thu ag iarraidh a dhol gu tòrr diofar àiteachan ann an Northumberland agus An Caisteal Nuadh a bharrachd air Schd Durham fhèin.
- Tha ainmean-àite sgoinneil ann, nam measg No Place, Bearpark agus Pity Me.
- Tha baile Durham fhèin fìor mhath le bùithtean beaga snoga agus Cathair Eaglais a tha sgoinneil fhèin. Nas fhèarr na sin, faodaidh tu tùr na h-eaglaise a shreap. (Rabhadh: dìreach feuch gun smaoineachadh mun òran olc sgriosail sgreamhail uamhasach “I Gotta Leave Old Durham Town” le Roger Whittaker fhad’s a bhios tu ann an Durham…)
- Tha na Durham Dales fìor mhath – coltach ris na North Yorkshire Moors.
- Tha tòrr mòr rathaidean-iarainn ann ann/faisg air Schd Durham: Weardale, Tanfield, South Tynedale, Taigh-tasgaibh Shilton agus Taigh-tasgaidh Beamish.
Chaidh sinn an tòiseach dhan Weardale. ‘S e rathad-iarainn beag snog a tha seo a tha a’ ruith eadar Stanhope agus Wolshingham. Chaidh ath-fhosgladh mar phròiseact gus rathad-iarainn ceart a thogail ann an Weardale eadar Bishop Aukland agus Eastgate a bheireadh seachad còmhdhail poblach dhan sgìre.
Thòisich an iomairt gu math ach gu mì-fhortanach, cha do shoiribhich leis an iomairt san ùine fhada agus aig an àm seo, tha iad dìreach a’ toirt seachad seirbheis goirid airson luchd-turais is spotairean-trèana. Ach ged nach eil e a’ toirt seachadh seirbheis poblach làitheil cunbhalach air an loidhne air fad, tha an loidhne air fad ga cleachdadh airson seirbheisean bathair agus tha na seirbheisean “heritage” aca fìor mhath.
Tha na stèiseanan uamhasach spaideil agus ann am fìor dheagh chor. Tha na seirbheisean gan ruith le “Bubblecar” (Clas 122).
Tha na seallaidhean air an loidhne math dha-rìribh agus tha an luchd-obrach air leth snog. Mholainn gu mòr e.
Ri leantainn….
Alasdair


text:
Tha stuth teacsa HTML mar dhòigh furasta air teacsa duilleag lìn fhaicinn. Leis an inneal seo, is urrainn dhut na sgrìobhainnean HTML a sgioblachadh agus fiosrachadh brìoghmhor fhaighinn ann an diog. Ma tha thu mì-fhulangach seach gu bheil teacsa neo-roghnach aig làrach agus a 'coimhead airson fuasgladh ceart, is e tar-sgrìobhadh teacsa HTML an roghainn cheart dhut.
Tha mòran fheartan aig an tarraing-teacsa HTML. Chaidh cuid dhiubh a dheasbad gu h-ìosal.
Airson prògramadairean agus luchd-prògraman nach eil a 'clàradh, bheir earrainnean teacsa HTML còdan agus teacs bho na duilleagan lìn a tha a dhìth. Chan fheum thu sgilean prògramachaidh a bhith agad gus an inneal seo a chleachdadh. An àite sin, bidh feum agad air eòlas bunaiteach air HTML agus Python gus an obair agad a dhèanamh. Chan eil an t-inneal seo freagarrach a-mhàin do luchd-clàraidh ach cuideachd airson iomairtean, luchd-tòiseachaidh, luchd-naidheachd agus oileanaich.
2. Earrann teacsa HTML airson dealbhaiche lìn
Tha dealbhadh lìn an urra ri bhith a 'cruthachadh dhealbhan iongantach agus duilleagan lìn cruthachail dha luchd-ceannach. Ma tha thu nad dhealbhadair lìn proifeasanta agus ma tha àireamh mhòr de fhaidhlichean HTML agad airson a thoirt às, bu chòir dhut feuchainn eadar-theacsa HTML. Bidh an t-inneal seo a 'dèanamh cinnteach gu bheil do dhìon agus do dhìomhaireachd air an eadar-lìon, a' faighinn dhut dàta gu math sgapte. A bharrachd air an sin, bidh e a 'tional agus a' tarraing fiosrachadh bho ìomhaighean agus bhidio, ga dhèanamh furasta dhut dealbhan dealbhaidh a chruthachadh.
3. Earrann teacsa HTML airson a h-uile siostam obrachaidh
Is e aon de na feartan as sònraichte ann an tarraing-teacsa HTML gu bheil e a 'ruith air gach siostam Windows. A bharrachd air an sin, faodar an inneal seo a thoirt a-steach do bhrabhsairean lìn agus tha e math dha luchd-cleachdaidh Windows 98, Me, 2000, NT, Vista, XP, 7 agus 8. Tòisichidh e am faidhle agad agus cuiridh e teacsa ann an cruth a ghabhas leughadh.
4. Bidh e a 'cruthachadh agus a' stiùireadh àidseantan agus sgriobtaichean
Le tarraing às teacsa HTML, faodaidh na làmh-lìn lìn a chruthachadh agus a stiùireadh gu furasta le sgriobtaichean agus riochdairean gu furasta. Bidh e a 'toirt a-steach gnìomhan atharrachadh mòr gu furasta agus a' coileanadh diofar ghnìomhan dha luchd-cleachdaidh.
5. Faodaidh tu dàta neo-structarail atharrachadh gu fiosrachadh a ghabhas a chleachdadh
Le tarraing às teacsa HTML, faodaidh tu an dàta neo-structarail atharrachadh gu fiosrachadh a ghabhas cleachdadh agus a ghabhas leughadh gu furasta. Chan fheum thu sgil phrògramachaidh sam bith gus an inneal seo a chleachdadh. Sa chiad dol a-mach bidh na sgrìobhainnean HTML agad a 'sganadh agus bheir e co-dhiù 40 teamplaidean àbhaisteach gus taghadh a dhèanamh, agus ga dhèanamh furasta dhut an dàta agad a thoirt a-steach.
6. Math airson làraich-lìn naidheachdan
Tha na New-York Times, CNN, BBC agus The Washington Post cuid de na làraich-lìn naidheachdan as ainmeile. Le tarraing teacsa HTML, is urrainn dhut dàta a tharraing bho na làraichean sin gu furasta. Bheir e dhut toraidhean càileachd agus a 'rèiteachadh na mearachdan mòra is beaga gu furasta. Leis an inneal seo, faodaidh tu susbaint càileachd a chruthachadh agus faigh e air fhoillseachadh air do làrach-lìn airson àireamhan innealan rannsachaidh nas fheàrr.
7. Planaichean pàighidh sùbailte
Tha an tarraing-teacsa HTML mu dheireadh ach chan e a 'char as lugha, freagarrach airson tòiseachadh agus bidh e a' tighinn le diofar phlanaichean eadar-dhealaichte. Mar eisimpleir, faodaidh tu a phlana bunaiteach a thaghadh ma tha blog prìobhaideach agad agus nach urrainn dhut pàigheadh rèiteachaidhean prìseil. Cosgaidh am plana bunaiteach dhut $ 20 gach mìos agus bidh e a 'fosgladh tòrr fheartan agus roghainnean dhut. Ach, tha a dheuchainn 14-latha ri fhaighinn cuideachd.


text:
THA Alasdair Caimbeul air nobhailean Gàidhlig a sgrìobhadh, nobhail Bheurla, sgeulachdan goirid, dealbhan-cluiche agus beagan bàrdachd.
Ás an fheadhainn seo air fad saoilidh mi gur e na dealbhan-cluiche a b’ fheàrr, oir, coltach ri a bhràthair Tormod, tha liut air leth aige air ruitheaman nàdarra cainnte a chur an céill. Mar sin tha mi cur fàilte mhór air an leabhar as ùir’ aige, Cuirm an Òir: Trì Dealbhan-Cluiche (Clàr, £6.99).
Tha spòrs agus fealla-dhà gu leór anns na trì pìosan ach tha iad eadar-dhealaichte. Se an t-òr anns a’ chiad fhear, ‘Cuirm an Òir’, na lethcheud bliadhna a tha Ruairidh Mòr agus Mairead pòsta. Tha am mac Murchadh ’s an nighean Seònaid a’ cur dìnnear shònraichte air dòigh dhaibh, ’s thig an còrr den teaghlach – am mac eile, Uilleam, an duin’ aig Seònaid, ’s a’ bhean aig Uilleam. Se an t-eadar-chluiche eadar caractaran an nì as cudromaiche, ach tha snàithlean an deagh phlot a’ ruith troimhe cuideachd.
Tha ‘Shakespeare aig an Doctair’ ’na aon horo-gheallaidh mhór. Bhon tha na caractaran uile bho Shakespeare – na trì buidsichean, Romeo, Juliet, Hamlet ’s feadhainn eile – tha sinn eòlach orra mar-thà agus faodaidh an Caimbeulach an cur air ìre eile, ìre na Gàidhlig ’s an latha an-diugh. Mar sin tha na buidsichean ag obair aig Boots, sann á Barraigh a tha MacDuff, tha loidhnichean aig MacBeth mar “A chàirdean, Ròmanaich, Sgitheanaich . . . iasad dheth ur cluasan,” tha e làn nithean á beul-aithris mar a’ chairt shleamhna agus uilebheist Sloc na Muice Mhiughalaigh cho math ri Swarfeega agus Fairy Liquid, agus an uair a nochdas caractar ùr tron cheò anns an doras tha té de na buidsichean ag ràdh, “Tha seo man Sauchiehall Street.”
Mar a chanadh buidseach sam bith.
B’e an treas fear, ‘Strainnsear nan Òrdaighean’, a b’ fheàrr a chòrd rium. Tha ‘Shakespeare aig an Doctair’ ro ghòrach gu bhith dorcha, ach chan eil am fear seo. Anns na seann làithean bhiodh daoine tighinn astar mór air chois, neo air bus, gu òrdaighean (comanachaidhean) na h-eaglais, ’s gheibheadh iad gabhail aca sna taighean mun cuairt. Seo a-nis strainnsear ás na Hearadh a’ nochdadh ann an taigh Mhurchaidh, car mar anns na seann làithean, duine òg eireachdail ann an deise dhubh, gun chàr, gun àite cadail, ’s e air a bhith aig na h-òrdaighean san eaglais an latha sin, se a bhà. Feumaidh gun do dh’fhàg cuideigin an doras fosgailte . . . ach cha do dh’fhàg . . .
Se na trì dealbhan-cluiche seo an seòrsa rud a bu toigh leamsa fhaicinn air an stéids. Agus air BBC Alba.


text:
- TIOTAL
- Notaichean air 'Bonnie Lass o' Bon-Accord', le ScottSkinner
- EXTERNAL ID
- Z_GB1796_GRANT_979_65_MUSIC_019_002
- NEACH-FIOSRACHAIDH
- Taigh-tasgaidh is Gaileiridh Ealan Inbhir Nis (stuth làmh-sgrìobhte)
- AITHNEACHADH MAOINE
- 6851
- KEYWORDS
- fìdhlearan
fìdhlean
slatan iasgaich
luchd-ciùil
sgrìobhaichean ciùil
srathan spè
B' ann à Batan Gorm, Drochaid Chàrr a bha Alasdair Grannd (1856 - 1942) bho thùs, àite bhon tàinig am far-ainm aige 'Batan'. Mar bhalach òg bha e fosgailte dhan dà nì a thàinig gu bhith sàr dhìoghrasach na bheatha, fìdhlearachd agus iasgach. Chaidh e air adhart gu bhith sàr chomasach san dà raon sin; mar iasgair slaite a chruthaich slat-iasgaich shònraichte gun choimeas dha fhèin, a bha aithnichte mar 'Grant Vibration Rod', agus mar fhìdhlear a stiùir An Comann Srathspè & Ruidhle Gàidhealach airson faisg air dà fhichead bliadhna agus mar eòlaiche ann an dòighean dèanamh fhìdhlean. Dh'innlich e fidheall shònraichte air chumadh clàr leis an ainm 'Rondello'. Tha eisimpleir de shlat-iasgaich, fidheall agus Rondello a' Ghranndaich rim faicinn ann an Taigh-tasgaidh agus Gailearaidh Ealan Inbhir Nis.
Bha an Granndach na charaid mòr dha neach-ciùil agus neach-sgrìobhaidh ciùil eile, Seumas Scott Skinner (1843-1927), a bha na phrìomh mheadhan air leasachadh ciùil Albannach traidiseanta agus bhathar gu tric ga ainmeachadh mar 'Rìgh an t-Srathspè'. Tha na notaichean seo le Skinner a' nochdadh air cùl làmh-sgrìobhainn a chuir an Granndach thuige. Is e stiùiridhean a th' annta air mar a chluichear 'Bonnie Lass' [o' Bon-Accord], aon de na fuinn a sgrìobh Skinner. (Is e abairt a th' ann am 'Bon-Accord' airson Obar Dheathain fhèin, agus b' e searbhant òg leis an ainm Wilhelmina Bell ris an do choinnich Skinner, a bhrosnaich an ceòl airson 'Bonnie Lass')


text:
Tha ceann-là FilmG 2016 a’ teannadh oirnn agus sinn ag iarraidh air fairpisich na filmichean a chur thugainn ro mheadhan-oidhche air 16 Dùbhlachd!
Mar a bhios a’ tachairt gach bliadhna tha dùil againn gun tèid tàlant ùr a thoirt am bàrr, gu sònraichte agus duaisean de £1000 an tè againn airson an Dealbh-beò as Fheàrr agus Comadaidh as Fheàrr ann an Roinn nan Inbheach airson a’ chiad uair a-riamh!
Tha sinn fada an comain Iomairt na Gàidhealtachd is nan Eilean airson taic a chur ri duais shònraichte airson Film Aithriseach as Fheàrr. Gheibh an neach a ghlèidheas an duais sa cothrom a dhol a dh’obair aig companaidh riochdachaidh air filmichean aithriseach a tha gan ullachadh airson BBC ALBA.
Tha cothroman mòra an lùib duais an Dràma cuideachd, agus teansa aig am buanaiche air greis-obrach air sreath dràma Albannach air no cùrsa ann a bhith stiùireadh ’s a’ riochdachadh dràma, a rèir an toil fhèin.
Chan ann a-mhàin dha na h-inbhich a tha na duaisean ùra ge-tà agus £500 ga thoirt seachad airson Film Fòn-làimhe as Fheàrr, agus cùrsa sgrìobhaidh airson duais Sgriobt as Fheàrr, anns an dà roinn.
Ma tha beachd agaibhse airson film goirid air no sgriobt, chan eil agaibh ach tòiseachadh!


text:
Kl. Ianair
[...]
. Anno Domini .dcccc.xc.u., alias 996.
Tene di ait do ghabail Aird Macha conna-farcaibh dertach na dam liac na h-erdamh na fid-nemedh ann cen loscadh.
Diarmait m. Domnaill rí H. Ceinnselaig, Gilla Patraicc m. Donnchada rí Osraigi, Cormacc H. Conghalaig comarba Daiminnsi, mortui sunt.
Crech la Conaille & Mugdorna & Tuaiscert m-Bregh co Glenn Righe conus-taraidh Aedh m. Domnaill, rí Ailigh, & co tarat debaid doibh & co remaidh foraibh coro marbad rí Conaille and, .i. H. Cronghilla, .i. Matudan, & alii plurimi .i. da cet.


text:
A' mealtainn am blàr a-muigh / Enjoying the outdoors
Toileachasan sìmplidh
Tha obair nàdair dìreach air do stairsich. Tha an iomairt againn gad bhrosnachadh airson a dhol a-mach agus cur-seachadan sìmplidh na beatha a mhealtainn, ge bith càit am bi thu.
Carson am blàr-a-muigh?
Faigh a-mach mu dheidhinn Alba, rannsaich do sgìre fhèin agus meal na sochairean a tha a' tighinn bho bhith a-muigh nas trice.
Àiteachan far am faodar a dhol
Faigh barrachd a-mach mu àiteachan sònraichte air am faodar tadhal leithid Tèarmainn Nàdair agus Pàircean Nàiseanta. No rannsaich ceuman agus slighean.
Dè nì mi?
Eadar coiseachd is tadhal air àiteachan, gu obair saor-thoileach is gàirnealaireachd airson fiadh-bheatha, lorg cuid de na rudan a dh'fhaodas tu a dhèanamh an seo.
Dè chì mi?
Tha iomadachd iongantach de dh'àrainneachdan, fhiadh-bheatha is gheòlas ann an Alba ri rannsachadh is a mhealtainn. Sgrùd beachdan an seo airson do thàladh a-mach.
Do chòraichean slighe
Ge bith càite an tèid thu biodh fios agad mu na ceuman sìmplidh a dh'fheumas tu a ghabhail airson an àrainneachd a dhìon is airson a bhith cùramach mu feuman an fheadhainn a tha ag obair innte no ga mealtainn.
A' cur cuairt air dòigh
A' dol nas fhaide air falbh? Gabh ùine airson a mhealtainn agus faigh comhairle mu bhith a' cur do thurais air dòigh.


text:
- TIOTAL
- Luchd-obrach an Taigh-Eiridinn Rìoghail a Tuath, 1932
- EXTERNAL ID
- HLH_DEWAR100_038
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 1932
- LINN
- 1930an
- NEACH-FIOSRACHAIDH
- Highland Archive Centre
- AITHNEACHADH MAOINE
- 1713
- KEYWORDS
- Comataidh Sheirbheisean Meidigeach na Gàidhealtachd 's nan Eilean
Aithisg Dheòirich
Comataidh Dheòirich
Rinn Seirbheis Meidigeach na Gàidhealtachd 's nan Eilean atharrachadh iongantach air cùram slàinte aig barrachd air 300,000 duine ann an leth de dh'fhearann na h-Alba. Cha b' ann a mhàin gu robh prìomh chùram ga lìbhrigeadh gu a h-uile pàirt den t-sluagh ach bha e aig ìre mòran na b' àirde na bh' aig iomadh sgìre eile ann am Breatainn.
Tha an t-ìomhaigh seo mar phàirt de thaisbeanadh air loidhne a' comharradh ceud bliadhna Chomataidh Seirbheisean Meidigeach na Gàidhealtachd 's nan Eilean, agus glè thrice thathas a' toirt iomradh air mar Chomataidh Dheòirich an dèidh a chathraiche Sir Iain Deòir BP. Chuir aithisg a' Chomataidh air dòigh an t-slighe airson a' chiad seirbheis slàinte air an t-saoghal, Seirbheis Meidigeach na Gàidhealtachd 's nan Eilean, a rinn cruth-atharrachadh air solar meidigeach agus a tha air a mheasadh mar ro-theachdaire Seirbheis Nàiseanta na Slàinte.
Cliog > an seo airson a dhol gu toiseach an taisbeanaidh.


text:
- TIOTAL
- Teaghlach 'IcAsgaill bho Tharlois, mu 1900
- EXTERNAL ID
- KIGHF_HF_13_007_001
- ÀITE
- Tarlois
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: Diùirinis
- LINN
- 1900s
- NEACH-FIOSRACHAIDH
- Taigh-tasgaidh Dualchas na Gàidhealtachd
- AITHNEACHADH MAOINE
- 42594
- KEYWORDS
- aodach
fasan
seann aodach bhoireannaich
deilbh dhreasa
'S e an tiotal a th' air an dealbh-camara seo 'the MacCaskill (MacAskill) family, Harlosh, Isle of Skye'. O chlì gu deas 's iad Catriona, Mairead/Peigi, Mòr, Anna is Màiri. Tha a h-uile coltas gur ann ann an stiùdio a chaidh an dealbh a thogail, 's an còignear aca air an còmhdach gu spaideil.
Tha na dreasaichean coltach ri chèile ann an dath dorch, le mullaichean teann don chorp os cionn sgiorta le beulaibh còmhnard agus pleataichean don chùl. Ged a tha iad coltach ann an stoidhle, tha feartan air gach dreasa a tha gam fàgail buileach sònraichte. Tha iomadh feart de dheilbh mar phleata beag prìne, oirean leth-chearcallach, froidhneasan, iomallan pleatach agus tarraing-còmhla san anairt a' fagail nam mullaichean inntinneach agus fasanta. Tha cuid de na muinichillean glè lom, caol, gun annas agus feadhainn dhiubh mòr farsaing air stoidhle 'leg of mutton' a chleachdadh mòran a bharrachd aodaich. Air gach coilear àrd tha feartan mar phutanan no bràisdean, agus tha slabhraidhean seudaireachd, a tha ceangailte aig a' choilear agus aig a' mheadhan, aig dithis dhiubh mar fheart a-bharrachd.


text:
OпиcaHиe
ZALMAN Z1 Neo
BapиaHTы пoиcka: ZALMAN Z1 Neo, ZALMAN Z1 Neo oбзop, ZALMAN Z1 Neo black, ZALMAN Z1 Neo kyпиTb, ZALMAN Z1 Neo Bидeo, ZALMAN Z1 Neo black oбзop, ZALMAN Z1 Neo oTзыBы, ZALMAN Z1 Neo иHcTpykция, ZALMAN Z1 Neo atx, zalman z1 neo black atx, zalman z1 neo black w o psu, zalman z1 neo black бeз БП, zalman z1 neo black xapakTepиcTиkи, zalman z1 neo kyпиTb B ykpaиHe, zalman z1 neo kyпиTb B kиeBe, zalman z1 neo kyпиTb B дHeпpoпeTpoBcke, zalman z1 neo kyпиTb B oдecce, zalman z1 neo kyпиTb B зaпopoжbe, zalman z1 neo kyпиTb kyпиTb B xapbkoBe, zalman z1 neo caMoBыBoз, zalman z1 neo дocTaBka, zalman z1 neo rдe kyпиTb, kopпyc zalman z1 neo oбзop, kopпyc zalman z1 neo oTзыBы, kopпyc zalman z1 neo цeHa, kopпyc zalman z1 neo Bидeo, kopпyc zalman z1 neo black, kopпyc zalman z1 neo black atx, kopпyc zalman z1 neo black w o psu, kopпyc zalman z1 neo black бeз бп, kopпyc zalman z1 neo black oбзop, kopпyc zalman z1 neo black atx oбзop, kopпyc zalman z1 neo black oTзыBы, case zalman z1 neo


text:
Pàrlamaid gun mhòr-chuid?
1 An Cèitean 2015 Ùraichte aig Ùraichte aig
Ma ghabhas na cunntasan beachd creidsinn dh'fhaodadh nach bi e soilleir sa bhad às dèidh an taghaidh cò a bhios a' riaghladh.
Às dèidh an taghaidh mu dheireadh chuireadh a' chiad riaghaltas co-bhanntachd air dòigh ann an Westminster bhon Dàrna Chogadh.
Cha robh dùil aig feadhainn gum maireadh i, ach mhair.
Tha Niall O'Gallagher air a bhith a' toirt sùil air ais air sin agus a' meòrachadh air na dh'fhaodadh tachairt an turas seo.


text:
Airgead mòr do Bhethesda
Tha barrachd dòchais a-nis gun tèid dachaigh-chùraim Bhethesda ann an Steòrnabhagh a leudachadh.
Tha iad air cnap mòr airgid fhaighinn bho phiuthar Dhòmhnaill Trump - Màiri Anna Trump Barry.
Tha i na britheamh sna Stàitean Aonaichte, 's thug i $250,000 (mu £160,000) seachad mar chuimhneachan air a màthair, Màiri Anna NicLeòid Trump, a bhuineadh do dh'Àird-Thunga ann an Leòdhas bho thùs.
Le sin, agus £200,000 a thug Riaghaltas na h-Alba do Chompàirteachas Slàinte is Chùraim Shòisealta nan Eilean Siar mu a choinneimh, tha Bethesda a-nis an dòchas naoi leapannan a bharrachd a chuir an sàs, le cosnaidhean ùra nan lùib.
Thèid cosgaisean ruith nan leapannan airson a' chiad trì bliadhna a phàigheadh le NHS nan Eilean Siar agus Comhairle nan Eilean Siar.
"Tha seo a' dol a chruthachadh naoi leapannan a bharrachd, 's tha sin a' toirt suas an àireamh leapannan a bhios againn gu 30," thuirt Oifigear Ionmhais a' chathrannais, DR Dòmhnallach.
"Tha sin a' dol a dhèanamh feum mhòir dhan choimhearsnachd.
"Tha e a' dol a chuideachadh le leapannan a tha air an glasadh anns an ospadal, 's tha sin a' ciallachadh gum faod naoinear a bharrachd a bhith air an cur dhan dachaigh-chùraim a tha seo.
"Agus daoine a tha a' feitheamh mìosan mòra fada airson faighinn a-steach do dhachaigh-chùraim, agus tha seo a' dol a dhèanamh cuideachaidh mhòir ann a bhith a' leasachadh sin," thuirt e.
Tha dùil gum bi an leudachadh air an togalach fosgailte ro dheireadh na bliadhna seo.